
Kristendommen  i  virksomhed 


„Hvad  nytter  det,  mine  brødre!  om  en  siger, 

han  har  tro,  når  han  ikke  har  gerninger?  kan  troen 

måske  frelse  ham?" 


PRÆSIDENT  DAVID  O.   McKAY 


Med  denne  betydningsfulde  udtalelse  bringer  Ja- 
kob troens  afmagt  i  vanry  som  en  udelukkende 
intellektuel  opfattelse,  og  antyder  betydningen  af  at 
anvende  sandheden  i  ens  daglige  liv  og  adfærd. 
Han  forkynder,  at  „tro  er  død  og  nytteløs,  med- 
mindre den  giver  sig  udtryk  i  et  sandt  liv  og  sande 
kristne  aktiviteter."  Der  har  været  og  er  i  dag  alt 
for  meget  misforhold  mellem  tro  og  gerninger,  mel- 
lem forkyndelsen  af  høje  idealer  og  anvendelsen  af 
disse  idealer  i  det  daglige  liv  og  den  daglige  leve- 
vis. 

Jesu  Kristi  Kirke  af  Sidste  Dages  Hellige  tror,  ved 
at  anerkende  Kristus  som  Guds  bogstavelige  Søn, 
at  Han  åbenbarede  Gud  Faderens  egenskaber  og 
personlighed  —  og  beviste  på  denne  måde,  som 
Han  selv  sagde:  „Den,  som  har  set  mig,  har  set 
Faderen."  Kirken  tror  også,  at  Jesus  i  sit  liv  og  sine 
lærdomme  åbenbarer  en  standard  for  personlig 
levevis  og  for  sociale  forhold,  som,  hvis  den  til  fulde 
blev  anvendt  i  de  enkeltes  liv  og  i  menneskelige 
institutioner,  ikke  alene  ville  forbedre  samfundets 
nuværende  dårlige  sider,  men  ville  bringe  lykke  og 
fred  til  menneskene. 


Hvis  det  hævdes,  at  i  de  sidste  to  tusind  år  har  de 
såkaldte  kristne  folk  ikke  haft  held  til  at  opnå  et 
sådant  mål,  svarer  vi,  at  hele  fejlen  kan  findes  i  den 
kendsgerning,  at  de  har  undladt  at  anvende  den 
sande  kristendoms  principper  og  lærdomme. 
For  enhver  oprigtig  Kristi  følgesvend  burde  religion 
ikke  alene  betegne  en  følelse  af  slægtskab  med 
Gud,  men  også  et  udtryk  for  denne  følelse  i  ens 
handlinger  med  hensyn  til  rigtigt  og  forkert,  og  en 
forpligtelse  til  at  gøre  sin  pligt. 

Sand  religion  er  livsnødvendig 

Dette  var  uden  tvivl  den  form  for  religion  Patrick 
Henry  havde  for  øje,  da  han  i  sin  sidste  stund 
sagde:  „Jeg  har  nu  overdraget  al  min  ejendom  til 
min  familie.  Der  er  én  ting  mere,  som  jeg  ville  øn- 
ske jeg  kunne  give  dem,  og  det  er  den  kristne  re- 
ligion. Hvis  de  havde  den,  og  jeg  ikke  havde  givet 
dem  en  skilling,  ville  de  være  rige;  og  hvis  de  ikke 
havde  den,  og  jeg  havde  givet  dem  hele  verden, 
ville  de  være  fattige." 

Ren  religion  giver  én  magt  til  at  hæve  sig  over  det 
selviske  sensuelle,  smudsige  liv  i  det  Eucken  kalder 

„ren  natur",  og  sætter  én  i  stand  til  at  „erfare  en 
guddommelighed  i  livet  over  og  på  den  anden  side 
af  fornuftsrealitetens  verden." 

„Uden  denne  religion,"  fortsætter  denne  filosof,  „er 
ingen  virkelig  civilisation  mulig.  En  civilisation,  der 
afslår  al  kontakt  med  et  overnaturligt  liv  og  nægter 
at  oprette  de  hemmelighedsfulde  indre  forhold,  bli- 
ver gradvist  en  parodi  på  civilisation." 
I  mere  end  seks  tusind  år  har  den  menneskelige 
familie  lidt  under  uhæmmede  udtryk  for  og  tilkende- 
givelser af  selviskhed,  had,  misundelse,  begærlig- 
hed —  dyriske  lidenskaber,  som  har  ført  til  krig, 
ødelæggelse,  fordærv  og  død.  Hvis  de  simpleste 
principper  i  Frelserens  lærdomme  var  blevet  over- 
holdt, kunne  alt  dette  have  været  afvendt. 
Kirken  formaner  bestandig  de  hellige  til  at  leve  op 
til  Evangeliets  principper  ■ —  at  yde  Gud  og  alle  hel- 
lige ting  skyldig  ærbødighed;  leve  et  liv  i  ærlighed 
og  renhed,  være  ærlig  i  handel  og  vandel,  betale 
tiende  og  fasteoffer,  huske  de  daglige  bønner,  hol- 
de søndagen  hellig  og  afstå  fra  brugen  af  stimu- 
lanser, som  f.eks.  te,  kaffe,  spiritus,  tobak  og  nako- 
tika. 

Vidnesbyrd  styrker 

Jeg  ville  ønske  vi  alle  kunne  få  et  vidnesbyrd  som 
Job,  der  sagde  midt  i  alle  sine  trængsler: 
„Men  jeg  ved,  at  min  Løser  lever,  over  støvet  vil  en 
forsvarer  stå  frem.  Når  min  sønderslidte  hud  er 
borte,  skal  jeg  ud  fra  mit  kød  skue  Gud,  hvem  jeg 
skal  se  på  min  side;  ham  skal  mine  øjne  se,  ingen 
fremmed!  Mine  nyrer  forgår  i  mit  indre!" 

(Job  19:25-27.) 
Det  er  overensstemmelse  med  Evangeliets  ord  og 
idealer  og  lærdomme,  der  fører  et  sådant  vidnes- 
byrd med  sig,  og  hver  enkelts  styrke  vil  være  i 
overensstemmelse  med  styrken  og  oprigtigheden  af 
dette  vidnesbyrd.  Når  vi  har  det,  kan  vi  modstå  de 
fristelser,  som  kommer. 

Jeg  mindes  et  brev  jeg  modtog  for  nogen  tid  siden 
fra  en  af  vore  unge  piger,  som  skrev:  „Jeg  tror  på 
bønnen,  jeg  overværer  søndagsskolen",  og  hun  om- 
talte andre  af  Kirkens  aktiviteter.  Og  så  tilstod  hun 
en  svaghed,  en  eftergivenhed,  som  for  hendes  gode 
sjæl  ville  være  som  den  dræbende  frost  ville  være 
for  en  rose.  Og  hun  manglede  styrke,  —  styrken  til 
at  modstå,  og  det  forvoldte  den  smukke  pige  megen 
sorg. 

Hvad  vi  gør  ved  konferencerne,  i  vore  warder  og 
grene,  i  vore  grupper,  styrker  os,  så  vi  kan  modstå 
det  onde,  som  er  udbredt  i  verden.  Vi  har  alle  brug 
for  denne  styrke.  I  denne  retning  ligger  der  et  stort 
ansvar  hos  Kirkens  ledere  —  stavsfunktionærer,  le- 
dere i  vore  warder  og  grene  og  i  vore  kvorum'er 


og  vore  organisationer  —  for  de  unge  ser  på  os. 
Vi  er  dem,  der  først  bør  sætte  et  godt  eksempel 
ved  at  adlyde  Evangeliets  principper,  leve  op  til 
dem  og  have  tålmodighed  og  tro  til  at  afvente  vor 
himmelske  Faders  gerninger  og  modtage  lys  fra 
Ham  angående  nogle  af  de  problemer,  hvoraf  der 
er  mange  vi  ikke  kan  forstå. 

Fire  vækkelsesprincipper 

Disse  principper  er  få  og  enkle,  og  kan,  hvis  man 
ønsker  det,  anvendes  af  ethvert  normalt  menneske. 
Det  første  af  dem,  og  det  grundlag  hvorpå  et  sandt 
kristent  samfund  er  bygget,  er: 
Elsk  Herren  din  Gud  af  hele  dit  hjerte,  hele  dit  sind 
og  hele  din  styrke  —  En  tro  på  et  Højeste  Væsen, 
som  lever  og  elsker  sine  børn  —  en  tro  som  giver 
kraft  og  styrke  til  sjælen.  En  vished  om,  at  vi  kan 
nærme  os  Ham  for  at  få  vejledning,  og  at  Han  vil 
tilkendegive  sig  for  dem,  som  søger  Ham. 
Et  andet  er: 

Anerkendelse  af  den  sandhed,  at  livet  er  en  Guds 
gave  og  derfor  guddommeligt.  Den  rette  brug  af 
denne  gave  tilskynder  mennesket  til  at  blive  na- 
turens herre,  ikke  dens  slave.  Hans  lyster  skal  kon- 
trolleres og  bruges  til  gavn  for  hans  helbred  og 
forlængelse  af  livet.  Hans  lidenskaber  skal  beher- 
skes og  kontrolleres  til  lykke  og  velsignelse  for 
andre  og  til  racens  evige  fortsættelse. 
Et  tredie  princip  er: 

Personlig  hæderlighed.  Ved  dette  mener  jeg  simpel 
ærlighed  hver  dag,  ædruelighed  og  respekt  for  an- 
dres rettigheder,  så  man  kan  vinde  sine  medmen- 
neskers tillid.  Denne  erkendelse  gælder  såvel  na- 
tioner som  enkeltpersoner.  Det  er  lige  så  galt  for 
en  nation  at  stjæle  fra  en  anden  og  undertrykke 
den,  fordi  den  har  magt  til  det,  som  det  er  at  en 
enkeltperson  røver  fra  sin  næste  og  dræber  ham. 
Et  fjerde  vigtigt  princip  er: 

Samfundsmæssig  bevidsthed,  som  hos  enhver 
vækker  den  erkendelse,  at  det  er  hans  pligt  at  gøre 
verden  bedre,  fordi  han  er  blevet  sat  her.  Selve 
kærnen  og  ånden  i  denne  regel  udtrykkes  i  Profe- 
ten Joseph  Smiths  udtalelse:  „Hvis  mit  liv  ikke  er  af 
nogen  værdi  for  mine  venner,  er  det  ikke  af  nogen 
værdi  for  mig." 

En  dag  vil  intelligente  menneskelige  væsener  være 
klar  over  betydningen  og  nytten  af  at  leve  i  det  rig- 
tige forhold  til  hinanden.  Denne  tilstand  kan  opnås, 
ikke  blot  ved  tro  eller  ved  oratoriske  udgydelser, 
men  ved  i  forretningslivet  og  i  det  sociale  og  natio- 
nale liv  at  anvende  Jesu  Kristi  Evangeliums  princip- 
per, der  velsigner  den,  som  overholder  dem,  og  vel- 
signer alle,  som  kommer  inden  for  den  gode  ånds 
udstråling.  q 

Verdensorden 


AF  DR.  G.  HOMER  DURHAM 


To  kapitler  i  Mattæus-Evangeliet,  24. 
og  25.  kapitel,  beretter  om  Jesu  udta- 
lelser, „Da  han  nu  sad  på  Oliebjer- 
get." (24:3.)  Dér  besvarede  Han  dis- 
ciplenes spørgsmål:  „Hvad  er  tegnet 
på  dit  komme  og  verdens  ende?" 
(24:3.) 

Nogle  bemærkelsesværdige  foran- 
dringer blev  forudsagt.  Der  blev  frem- 
sat mange  advarsler.  Der  blev  givet 
flere  store  lignelser.  „Og  dette  evan- 
gelium  om   riget  skal   prædikes   over 


hele  jorden  til  et  vidnesbyrd  for  alle 
folkeslagene;  og  så  skal  enden  kom- 
me." (24:14.)  „Thi  ligesom  i  Noas 
dage,  således  skal  det  gå  ved  Men- 
neskesønnens komme."  (24:37.)  „Våg 
derfor,  thi  I  kender  hverken  dagen  el- 
er  timen."  (25:13.)  Så  fulgte  to  store 
lignelser,  talenterne  (25:14-30)  og  den 
sidste  dom  (25:31-46). 
Disse  lignelser  bliver  ofte  diskuteret 
ude  af  deres  sammenhæng,  adskilt  og 
alene.  Som  litteratur,  som  tankesprog, 


som  undervisningstilfælde  kan  de  ud- 
mærket stå  adskilt  og  alene.  I  sam- 
menhæng er  de  imidlertid  en  del  af  et 
profetisk  instruktionssystem,  der  blev 
givet  til  disciplene  af  Frelseren  i  et  be- 
stemt milieu  på  Oliebjerget,  således 
som  det  berettes  i  Mattæus  24  og  25. 
I  sammenhængen  er  det  underfor- 
ståede ved  disse  lignelser  tydeligt.  I 
lignelsen  om  talenterne  er  påbudet 
det,  at  vi  med  intelligens  og  klogskab 
skal    anvende   det,    som   vi   har  mod- 

taget  fra  Herren.  Vi  skal  forbedre  på 
det,  som  vi  har  modtaget,  på  det  som 
vi  er  ansvarlige  for.  Vi  skal  være  gode, 
nyttige  og  trofaste  tjenere.  Så  kan  vi 
måske  fortjene  ordene:  „Gå  ind  til  din 
Herres  glæde."  (25:21,  23.)  Men  med 
gråd  og  tænderskæren  gik  „den  unyt- 
tige tjener  ud  i  mørket  udenfor." 
(25:30.) 

I  lignelsen  om  den  sidste  dom  tilbød 
Jesus,  formodentlig  for  at  Hans  dis- 
ciple ikke  skulle  antage,  at  gevinst 
kun  gjaldt  materielle  goder  -(idet  „ta- 
lenter" var  et  eksempel  om  penge), 
straks  at  give  et  indblik  i,  hvorledes 
den  enkelte  virkelig  kan  opnå  „ge- 
vinst" eller  få  det  i  tilgift. 
„Men  når  Menneskesønnen  kommer 
i  sin  herlighed  .  .  .  skal  alle  folkeslag 
samles  foran  ham,  og  han  skal  skille 
dem  fra  hverandre,  ligesom  hyrden 
skiller  fårene  fra  bukkene."  (25:31-32.) 
Lignelsen  om  den  sidste  dom  afslut- 
tede den  omfattende  instruktion,  der 
blev  givet  på  Oliebjerget  ved  denne 
lejlighed.  Den  er  højdepunktet.  Den 
kommer  lige  til  pointen.  Den  supplerer, 
understøtter  og  forstærker  betydnin- 
gen af  de  to  store  bud,  kærligheden 
til  Gud  og  kærligheden  til  næsten. 
Hvorledes  gør  man  sig  værdig  til  ret- 
færdigheden? til  plads  sammen  med 
fårene  på  Kongens  højre  side?  Hvor- 
ledes finder  man  plads  i  selskab  med 
dem,  der  skal  høre  ordene:  „Kom  hid, 
min  Faders  velsignede!  Arv  det  rige, 
som  har  været  jer  beredt  fra  verdens 
grundvold  blev  lagt."  (25:34.) 
Svaret,  berettes  der,  var  at  mætte  de 
sultne,  give  de  tørstige  at  drikke,  huse 
de  fremmede,  klæde  de  nøgne,  trøste 
og  tage  sig  af  de  syge  og  dem  „i 
fængsel"  (25:35-36.)  Og  disse  velger- 
ninger og  denne  hjælp  blev  påkaldt 
for  „mine  mindste  .  .  ."  (25:40.). 
I  lignelsen  var  det  dem,  som  gav  agt 
på  disse  påbud,  som  modtog  det  gla- 
de budskab.  De,  som  ikke  gav  de  sult- 
ne mad,  ikke  gav  de  tørstige  at  drikke, 
ikke  gav  de  fremmede  og  de  nøgne 
husly  og  klæder,  ikke  besøgte  de  syge 
eller  dem,  der  var  i  fængsel,  befandt 
sig  på  Kongens  venstre  side.  De  hørte 
ordene:  „Gå  bort  fra  mig,  I  forban- 
dede ..  ."  (25:41.)  „Og  disse  skal  gå 
bort  til  evig  straf,  men  de  retfærdige 
til  evigt  liv."  (25:46.) 
Denne  store  tale  skitserer  et  praktisk 
program  for  alle  mennesker.  Vi   skal 


forbedre  vore  af  Gud  givne  talenter 
for  at  kunne  tjene  vore  medmenne- 
sker. Vi  er  især  kaldet  til  at  tjene  dem, 
der  lever  under  uheldige  forhold  eller 
lider  nød.  At  måske  ikke  alle  kan  eller 
vil  gøre  dette,  er  underforstået  i  begge 
lignelser.  Der  ligger  heri  en  udfor- 
dring til  hver  enkelt.  Vil  jeg  blive  reg- 
net iblandt  dem?  Det  er  i  ellevte  time. 
Hvad  kan  jeg  gøre?  Læren  udfordrer 
også  grupper,  byer  og  nationer. 
Jeg  tror  især  ikke,  at  et  velhavende, 
begavet  menneske,  som  bor  i  et  vel- 
færdsland,  som  sørger  for  lægehjælp, 
føde,  klæder  og  understøttelse  gen- 
nem det  offentlige,  nødvendigvis  vil 
befinde  sig  mellem  „fårene".  Jeg  tror 
heller  ikke  at  et  venligt  omsorgsfuldt 
menneske  i  et  grusomt,  hjerteløst,  un- 
dertrykt land  vil  ende  blandt  „buk- 
kene". Men  jeg  tror,  at  den  opfattelse, 
at  man  skal  forbedre  sine  talenter  og 
yde  barmhjertighed,  udmærket  kan 
henvende  sig  til  organiserede  grup- 
per såvel  som  til  enkeltpersoner,  eller 
omvendt. 
For    øjeblikket    understreger     Kirken 


specielt  to  ting:  for  det  første  et  sundt 
familieliv,  der  skaber  kærlighed,  støt- 
te, udvikling  og  uddannelse  og  en 
følelse  af  retskaffenhed  for  alle  med- 
lemmer som  Guds  børn.  Et  barn,  som 
lærer  at  synge  „Jeg  er  Guds  kære 
barn",  er  godt  beskyttet  mod  den 
moralske  slaphed  og  de  dertil  hørende 
kriser  i  vort  moderne  samfund.  Han 
eller  hun  har  også  begyndelsen  til  at 
være  godt  styrket  og  forberedt  til  at 
magte  forudsætningerne  for  talenterne 
og  den  sidste  dom  som  nøglerne  til  per- 
sonlig og  fælles  lykke,  og  en  god  ver- 
densorden. Den  anden  ting,  der  nu 
lægges  særlig  vægt  på  i  Kirken,  er: 
„Lad  nu  derfor  hver  mand  lære  sin 
pligt."  (L.  &  P.  107:99.) 
De  to  store  lignelser  fra  Oliebjerget 
stiller  disse  indtrængende  opfordrin- 
ger i  et  betydeligt  perspektiv.  I  dem 
ligger  fremtidssyn  og  udfordring  til 
personlig  frelse.  Det  er  meget  sand- 
synligt, at  der  i  disse  lærdomme  er 
grundlag  for  at  reducere  uroen  i  ver- 
den og  bidrage  til  en  bedre  verdens- 
orden. O 


Forts,  fra  side  58 


Jeg  kunne  klart  se  moralen.  Jeg  havde 
aldrig  troet,  at  jeg  skulle  blive  apostel 
eller  få  en  anden  officiel  stilling  i  Kir- 
ken, den  tanke  faldt  mig  slet  ikke  ind. 
Dog  vidste  jeg,  at  de  sovende  apostle 
hentydede  til  mig.  Jeg  var  faldet  i  søvn 
på  min  post,  som  alle  gør,  der  er  ble- 
vet guddommeligt  udpeget  til  at  gøre 
noget  og  så  gør  noget  andet. 
Men  fra  den  time  blev  alt  forandret  — 
jeg  blev  et  helt  andet  menneske.  Jeg 
holdt  ikke  op  med  at  skrive,  for  præ- 
sident Brigham  Young,  som  havde  lagt 
mærke  til  nogle  af  mine  bidrag  i  de 
hjemlige  aviser,  skrev  til  mig  og  rå- 
dede mig  til  at  udvikle,  hvad  han  kaldte 
min  „skrivende  gave"  til  at  fremme 
sandheden  og  retfærdigheden  på  jor- 
den. Dette  var  hans  sidste  råd  til  mig. 
Han  døde  det  samme  år,  medens  jeg 
stadig  var  i  missionsmarken,  .  .  .  jeg 
arbejdede  i  staten  Ohio.  Jeg  fortsatte 
med  ,at  skrive,  men  nu  var  det  for  Kir- 
ken og  Guds  rige.  Dette  var  min  første 
og  fornemste  opgave  —  alt  andet  kom 
i  anden  række."  Q 

Hvor 

meget  er  du 
værd? 


AF  ELWIN   C.   NIELSEN 


„Han  er  så  indbilsk.  Han  tror,  han  er  bedre  end  alle 
andre.  Han  optræder,  som  om  han  gør  dig  en  tjeneste 
bare  ved  at  tale  med  dig." 

De  fleste  af  os  har  haft  denne  følelse  overfor  en  eller 
anden  på  et  eller  andet  tidspunkt  i  vort  liv.  Mange  ville 
dog  rimeligvis  blive  ulykkelige  over  at  vide,  at  næsten 
enhver  har  indbilskhedens  sæd  liggende  skjult  i  sig. 
Det  er  som  følge  heraf  nødvendigt  for  os  at  vide,  hvad 
der  forårsager  den  slags  uretfærdige  stolthed,  og  hvor- 
ledes den  kan  forhindres.  Paradoksalt  nok  er  den  mest 
indbilske  person  sædvanligvis  den,  som  har  den  laveste 
mening  om  sit  eget  værd.  Hvordan  det  så  end  er  gået  til, 
er  han  bange  for,  at  han  inderst  inde  virkelig  er  en  per- 
son, som  ikke  er  værd  at  have  med  at  gøre  eller  værd 
at  holde  af. 

Nancy  havde  finere  tøj  end  nogen  anden  i  byen.  Selv  til 
en  havefest  var  hun  velklædt  —  næsten  for  velklædt  — 
skønt  hun  sjældent  gik  til  havefester,  og  når  hun  gjorde 
det,  holdt  hun  sig  til  sin  mand  og  vægrede  sig  ved  at 
blive  inddraget  i  samtale  med  andre.  Hvis  man  mødte 
hende  på  gaden,  var  hun  endnu  mindre  snaksom.  I  vir- 
keligheden fortalte  mange  mennesker,  at  hun  så  på  dem 
og  gik  forbi  uden  at  genkende  dem.  De  troede,  at  hun 
var  overlegen  på  grund  af  sin  mands  rigdom  og  følte  sig 
hævet  over  at  omgås  almindelige  mennesker.  I  virkelig- 
heden var  det  modsatte  tilfældet.  Fjernt  fra  at  se  ned  på 
sine  naboer  som  „ringere",  var  hun  ubevægelig  af  angst 
i  deres  nærværelse  og  kunne  ikke  formå  sig  selv  til  at 
tale.  Hun  vidste,  at  hendes  mands  sociale  position  ikke 
på  nogen  måde  gjorde  hende  bedre,  og  følte,  at  hun 
aldrig  ville  kunne  leve  op  til  de  krav,  som  denne  position 
stillede.    I   virkeligheden   var  Nancy   så    indviklet   i    sine 


egne  angstfølelser  og  følelsen  af  sin  egen  utilstrækkelig- 
hed, at  hun  ikke  havde  tid  til  at  tænke  på  andre  menne- 
sker. 

Den  slags  angstfølelser,  som  Nancy  havde,  og  som 
mennesker  i  stor  udstrækning  ikke  selv  er  klar  over,  at 
de  har,  kan  være  ødelæggende.  Enhver  har  behov  for 
at  føle,  at  man  holder  af  ham  bare  for  hans  egen  skyld 
uden  hensyn  til  hans  ydre  præstationer  eller  udseende. 
Det  kan  være  godt  nok  at  have  ydre  fordele,  men  hvis 
f.  eks.  en  mand  føler,  at  hans  hustru  kun  elsker  ham 
for  hans  professionelle  prestige  eller  den  levestandard, 
han  søger  for,  vil  han  temmelig  sikkert  skaffe  sig  selv 
mange  bekymringer.  Mon  han  er  noget  værd  bortset  fra 
sin  bankkonto  og  sit  medlemskab  af  klubben?  Han  vil 
gøre  alt  for  at  undgå  sådanne  tanker,  vil  måske  prøve 
at  skubbe  dem  ud  af  sin  bevidsthed.  Men  alligevel  vil 
tanken  være  der  og  gøre  ham  bange  for  at  granske  sit 
indre  alt  for  dybt  for  at  finde  ud  af,  hvad  det  kan  være, 
der  gør  ham  så  uønsket.  På  den  måde  vil  han  ikke  være 
i  stand  til  at  se  værdien  og  storheden  i  sit  eget  indre. 
En  mand,  som  var  meget  dygtig  indenfor  sit  fag,  og  som 
også  havde  haft  held  med  sine  forretninger,  havde  på  en 
eller  anden  måde  følelsen  af,  at  den  eneste  grund  til,  at 
hans  hustru  blev  hos  ham,  var  hans  verdslige  succes. 
Denne  frygt  tvang  ham  til  at  arbejde  hårdere  endnu,  for 
at  hun  ville  blive  hos  ham.  Selvom  hun  i  deres  diskussio- 
ner fortalte  ham  det,  kunne  han  ikke  forstå,  at  det  netop 
var  ham,  hun  virkelig  trængte  til,  og  at  hun  følte  sig  til- 
sidesat. Han  blev  både  vred  og  forskrækket  over  det, 
så  han  arbejdede  hårdere  og  forsømte  hende  endnu 
mere.  Da  hun  til  slut  forlod  ham  for  at  finde  en,  som 
kunne  give  af  sit  eget  selv,  blev  manden  fuldstændig 
slået  ud  og  begik  selvmord. 


Hvad  er  uretfærdig  stolthed? 

Et  menneske,  som  har  den  slags  angstfølelser,  vil  bære 
uretfærdig  stolthed  til  skue,  og  det  er  efter  min  defi- 
nition et  forsøg  på  at  prøve  at  få  erstatning  for  følelsen 
af  sit  eget  mindreværd  ved  at  hæve  sig  selv  til  skyerne 
på  andres  bekostning.  På  denne  måde  vil  den  indbildske 
overføre  sine  mindreværdskomplekser  til  andre.  Han 
prøver  på  at  overbevise  sig  selv  om,  at  han  er  en  meget 
betydningsfuld  person,  bedre  end  de  fleste  af  dem,  han 
er  omgivet  af,  og  han  vil  prøve  på  at  hævde  denne  følelse 
og  indbildning  ved  at  ydmyge  andre,  når  som  helst  det 
kan  lade  sige  gøre. 

Ross  gør  dette  ved  at  diskutere.  Ligegyldigt  hvad  andre 
siger,  så  er  det  forkert,  og  igennem  sit  væsen  lader  Ross 
forstå,  at  hvem  som  helst,  der  har  sådanne  tanker,  vir- 
kelig er  et  fjols. 

Medens  uretfærdig  stolthed  er  alt  for  iøjnefaldende  hos 
den,  som  vi  betragter  som  indbildsk  eller  fuld  af  pral,  kan 
den  sommetider  optræde  i  listig  forklædning.  Den,  som 
ikke  kan  tage  imod  en  kompliment  på  en  fin  måde  og 
siger:  „Åh,  det  mener  du  jo  slet  ikke,"  eller,  „Åh,  den 
gamle  las.  Jeg  har  haft  den  så  længe,  at  jeg  næsten 
skammer  mig  over  at  gå  med  den,"  sætter  bevidst  den 
anden  i  forlegenhed,  fordi  denne  er  nødt  til  at  bevise 
sine  udtalelser  og  drager  den  andens  smag  eller  dømme- 
kraft i  tvivl. 

I  stedet  for  at  overføre  frygten  for  sin  egen  utilstræk- 
kelighed på  andre  forekommer  en  sådan  person  sim- 
pelthen at  være  utilfreds  med  sig  selv  med  alt  og  alle.  Der 
er  intet,  hans  synes  om.  Hvis  hans  søn  får  ugX  i  engelsk, 
gør  han  automatisk  vrøvl  over,  at  det  ikke  er  ug.  Han  kan 
ikke  åbent  udtrykke  sin  beundring  for  andre  overfor  sin 
egen  søn  af  frygt  for,  at  en  sådan  udtryksmåde  overfor 
sønnen  vil  være  et  tegn  på  de  andres  større  betydning. 
Hans  stolthed  bliver  let  såret,  og  han  er  utilbøjelig  til  at 
sætte  den  på  spil  ved  at  optræde  sådan,  som  han  i  vir- 
keligheden er,  uden  undskyldninger  eller  påskud. 
En  sådan  indstilling  er  lige  så  selvtilintetgørende,  som 
den  er  indbildsk.  Individet  sætter  i  alle  tilfælde  sin  egen 
frygt  over  sit  forhold  til  andre  mennesker.  Han  kan  ikke 
være  hjertelig  og  imødekommende  overfor  andre,  og 
han  kan  ikke  bruge  det  bedste  af  sin  energi  til  at  udvikle 
de  muligheder,  som  Gud  har  givet  ham,  fordi  han  har 
altfor  travlt  med  at  komme  med  undskyldninger,  kriti- 
sere eller  forlange,  at  andre  skal  opføre  sig  bedre. 

Standpunkter,  som  kræver  selvrespekt 

I  modsætning  til  disse  selvopgivende  standpunkter,  vil 
det  menneske,  som  opfatter  sig  selv  som  en,  der  er 
værd  at  omgås,  opføre  sig  på  en  måde,  som  er  i  over- 
ensstemmelse med  denne  opfattelse  af  sig  selv.  Så  længe 
han  er  tilfreds  med  sig  selv  som  menneske,  vil  denne 
tilfredshed  være  noget  af  det,  som  ligger  længst  borte 
fra  defensiv,  uretfærdig  stolthed.  Den  vil  snarere  sim- 
pelthen være  en  del  af  den  kendsgerning,  at  han  ved, 
hvem  han  er,  og  hvad  han  vil.  Han  vil  ikke  bekymre  sig 
om  at  blive  fuldkommen  netop  nu,  men  vil  se  på  sig  selv 
som    en,    der   stræber   tilstrækkeligt   efter   at   blive    det. 


Han  vil  være  fuldstændig  villig  til  at  lade  folk  få  lov  til 
at  forestille  sig  ham,  som  den,  han  er,  og  han  vil  accep- 
tere dem  på  samme  grundlag,  uden  misundelse,  fordøm- 
melse eller  sammenligning.  Når  han  opdager  nogen  med 
større  talenter  end  hans  egne,  vil  han  ikke  på  nogen 
måde  prøve  at  bagatellisere  værdien  af  disse  talenter. 
Han  vil  snarere  reagere  med  et  hjerteligt  bifald,  med  den 
samme  begejstring  han  viser  for  dem,  som  er  mindre 
talentfulde.  Da  han  er  klar  over  sit  eget  værd,  føler  han 
sig  ikke  truet,  når  han  ser,  hvad  andre  er  værd,  og  i 
stedet  for  at  blive  stødt  over  andres  uretfærdige  stolt- 
hed, vil  han  forstå  og  føle  med  dem  i  deres  frygt,  og 
han  vil  nære  ønske  om  at  hjælpe  dem.  Og  de  behøver 
hans  hjælp,  fordi  der  ikke  findes  nogen  ensomheds- 
følelse så  dyb  som  hos  den,  der  ikke  regner  sig  selv  for 
en  egnet  kammerat. 

Jeg  har  en  ven,  som  viser  den  slags  selvsikkerhed  i  sit 
forhold  til  andre  mennesker.  Til  nogle  kan  han  sige,  „Jeg 
håber,  du  synes  om  mig,  fordi  jeg  kan  lide  at  være  i  din 
nærhed,  og  jeg  ville  gerne  tilbringe  mere  tid  sammen 
med  dig."  På  denne  måde  løber  han  risikoen  med  at 
stille  sine  egne  følelser  til  skue  og  erklærer  åbent  sig 
selv  for  at  være  tiltrækkende  nok  til  at  kunne  virke  for 
en  sådan  forbindelse,  hellere  end  bare  lade  det  gå  sin 
gang. 

Selvsikker  kærlighed 

Men  hvad  med  vrede  og  begær?  Vil  et  værdigt  menneske 
komme  ud  for  disse  lavere  føleser?  Sikkert  nok,  men 
han  vil  ikke  bruge  dem  som  undskyldning  for  at  angribe 
andres  karakter.  Han  vil  vedkende  sig  dem  og  handle 
med  dem  på  passende  måde.  Han  kan  sige  til  sit  barn: 
„Jeg  bliver  meget  vred,  når  du  slås  med  din  søster,"  og 
han  kan  tage  passende  disciplinære  forholdsregler,  men 
han  angriber  ikke  barnets  karakter  ved  at  fortælle  det, 
hvor  slemt  det  er.  Den,  som  angriber  andres  karakter  på 
en  sådan  måde,  lader  formode,  hvad  enten  han  mener 
det  eller  ej,  at  hans  karakter  er  bedre. 

Jesus  sagde  ikke,  at  vi  skulle  elske  andre  mere  end  os 
selv,  men  som  os  selv.  Den  ligeberettigelse,  som  denne 
udtryksmåde  antyder,  er  meget  vigtig,  for  det  synes  at 
ligge  i  menneskets  natur,  at  det  ikke  virkelig  kan  elske 
en  anden,  hvis  det  ikke  selvtillidsfuldt  elsker  sig  selv. 

Carl  Rogers,  den  store  nulevende  psykolog,  hævder,  at 
denne  positive  selvtillid  er  nødvendig  for  virkelig  per- 
sonlig vækst.  Han  tror,  at  mennesker  er  født  med  en 
fundamental  handlekraft  til  at  aktualisere  sig  selv,  det  vil 
sige  til  at  udvikle  sig  selv  mentalt,  moralsk,  åndeligt  og 
fysisk  til  den  højest  mulige  grad.  Han  tror  imidlertid,  at 
man  ikke  kan  aktualisere  sig  selv,  med  mindre  man  er 
oprigtig  med  at  undersøge  sig  selv.  Man  må  kende  sin 
styrke  og  svaghed  under  alle  former,  sine  gode  og  dår- 
lige indskydelser.  Rogers  tror,  at  hvis  man  indser  alle 
sine  muligheder  for  både  styrke  og  svaghed,  vil  man 
forestille  sig,  at  man  inderst  inde  er  god  og  vil  vælge  at 
opføre  sig  på  en  sådan  måde,  at  man  kan  virkeliggøre  den 
godhed,  man  har  inden  i  sig. 

Syv  måder  til  positiv  selv-iagttagelse 

Hvordan  kan  man  udvikle  en  positiv  selv-iagttagelse  på 
fyldestgørende  måde  til  at  trænge  uretfærdig  stolthed 
ud  af  ens  liv?  Der  findes  ingen  magisk  formel,  men  her 
er  nogle  forslag,  som  ofte  kan  hjælpe: 

1.  Øv  dig  i  at  undersøge  dig  selv  for  vrede.  Den  frygt, 
som  fører  til  uretfærdig  stolthed,  opstår  ofte,  fordi  folk, 
som  har  lært,  at  vrede  er  en  dårlig  følelse,  bliver  for- 
skrækkede, når  de  opdager  den  hos  sig  selv.  Vrede  er 
egentlig,  som  tidligere  antydet,  en  normal  følelse,  som 
skal  erkendes  og  behandles  på  en  måde,  der  er  socialt 
og  moralsk  acceptabel.  Det  samme  kan  siges  om  andre 
såkaldte  lavere  følelser. 

2.  Øv  dig  i  at  beskrive  alle  dine  følelser  og  indskydelser. ' 
Lær  at  kende  dig  selv,  som  du  virkelig  er.  Dermed  skal 
ikke  antydes,  at  man  skal  svælge  i  sine  svagheder,  men 
have  styrke  til  at  lære  sine  stærke  og  svage  sider  at 
kende.  Psykologistuderende  har  lært,  at  efterhånden 
som  et  menneske  udforsker  sig  selv  på  en  ikke-døm- 
mende  måde,  afslører  det  langsomt  nye  ting  om  sig  selv, 
og  der,  hvor  det  frygtede  at  finde  svaghed,  finder  det 
næsten  altid  styrke. 

3.  Lav  periodisk  en  liste  over  dine  stærke  sider.  De 
fleste  folk  er  bange  for  virkelig  at  se  på  sig  selv  på  en 
positiv  måde.  Jeg  beder  ofte  folk  om  som  en  øvelse  at 
iave  lister  over  ting,  som  de  gør  meget  godt,  og  ting, 
som  de  gør  meget  mangelfuldt.  Derpå  beder  jeg  dem  om 
at  sammenligne  længden  af  de  to  lister.  Den  negative 
liste  er  ofte  adskillige  gange  længere  end  den  positive, 
ikke  fordi  folk  er  så  mangelfulde,  men  fordi  de  er  bange 
for  at  tænke  positivt  om  sig  selv.  De  er  blevet  vant  til 
den  idé,  at  det  er  dårligt  at  tænke  godt  om  sig  selv,  og 
de  frygter,  at  de  vil  forekomme  indbildske. 

4.  Øv  dig  i  at  sætte  dig  selv  på  spil  mod  andre.  Læg 
dine  positive  følelser  mod  andre  åbent  frem,  hvor  man 
kan  se  dem  og  anerkende  dem  eller  forkaste  dem.  „Jeg 
kan  godt  lide  den  måde,  du  udtrykker  den  tanke  på," 
„Jeg  kan  godt  lide  den  måde,  dit  hår  sidder  på,"  eller 
„Jeg  kan  netop  lide  dig,"  er  eksempler  på  ting,  som  den, 
der  er  uretfærdig  stolt,  ikke  udtrykker  tilstrækkelig  tit. 
Når  han  udtrykker  noget  sådant,  angler  han  ofte  efter 
en   kompliment  til  gengæld. 

5.  Som  en  øvelse  til  en  familieaften  eller  ved  en  for- 
nøjelig middag  kan  du  fortælle  hvert  medlem  af  din 
familie  efter  tur  alle  de  ting  om  ham,  som  du  virkelig 
holder  af.  For  de  fleste  af  os  lykkes  det  ikke  at  sørge 
for  tilstrækkelig  positiv  opmærksomhed  og  støtte  selv 
overfor  dem,  vi  holder  mest  af. 

6.  Vær  årvågen  overfor  mulighederne  for  at  hjælpe 
andre  til  at  bevise  deres  eget  værd.  Den,  som  ikke  lader 
nogen  anden  få  et  ord  indført,  eller  som  ikke  lytter  op- 
mærksomt til  andre,  lader  formode,  et  hans  egne  fore- 
stillinger er  mere  vigtige.  Den,  som  er  sikker  på  sit  eget 
værd,  bliver  snarere  begejstret  over  andres  talenter  og 
ideer,  som  kan  være  forskellige  fra  hans  egne,  end  han 
giver  sig  til  at  ærgre  sig  over,  at  han  ikke  selv  er  i  be- 
siddelse af  dem. 

7.  Bestræb  dig  bevidst  på  at  bryde  dine  kedelige  vaner. 


Selvmord 

Hvert  eneste 

menneske  er  til  gavn 

for  menneskeheden 

blot  i  kraft  af, 
at  det  er  til. 

Rousseau 
(d.  1778) 


Tænk  nye  tanker,  tag  en  anden  vej  hjem,  udfør  dit  ar- 
bejde på  en  anderledes  måde,  tilbring  nogle  få  minutter 
med  at  læse  noget  usædvanligt,  måske  noget,  som  du 
ikke  er  enig  i.  De  fleste  nedtrykte,  usikre  mennesker 
opfatter  sig  selv  som  jordbundne  og  ubetydelige.  Folk, 
som  opfatter  sig  selv  som  interesserede  og  årvågne,  er 
mere  egnet  til  at  blive  trygge,  selvtillidsfulde  —  og  yd- 
myge. 

Disse  forslag  foregiver  ikke  at  være  altomfattende,  men 
de  kunne  supplere  andre  sunde  ideer  til  brug  for  den, 
som  er  i  færd  at  lære  sig  selv  bedre  at  kende.  Ingen  vil 
være  i  stand  til  at  kende  sig  selv  fuldstændigt.  Det  vig- 
tigste er  at  være  på  det  rene  med  det  og  at  prøve  på 
det.  De,  som  virkelig  prøver,  vil  opdage,  at  de  lærer  at 
værdsætte  andre  mere,  efterhånden  som  de  lærer  at 
værdsætte  sig   selv.  Q 

Den  store  hvide  Gud  var 


Det  gamle  Amerikas  store  hvide  Gud  lever  stadig! 
I  arkæologernes  og  historikernes  opdagelser  og  skrivel- 
ser fremgår  han   nu  som  en  uangribelig  realitet.  Myste- 
riet, som  så  længe  hvilede  over  nationernes  forvirrende 
traditioner,  er  løst  af  moderne  forskning  og  nylig  fundne, 
men    århundredegamle    dokumenter,    som    åbner   et   vidt 
udbredt  syn  på  denne  guddommelighed  og  hans  arbejde 
på  den  vestlige  halvkugle. 
Der  var  en  sådan  Gud! 
Han  kom  til  Amerika  længe  før  Columbus. 
Han   underviste  de  gamle   i   sin   sande  religion,  oprejste 
nogle  af  deres  døde,  helbredte  mange  syge,  lærte  dem 
nye  og  mere  produktive  landbrugsmetoder  og  grundlagde 
en   regering   af  lighed  og  fred. 

Han  kom  pludselig  og  forsvandt  pludselig  på  overnatur- 
lig måde. 

De  gamle  betragtede  ham  som  Skaberen,  der  kom  til 
jorden   i   legemlig  form. 

Hvem  kan  tvivle  på  de  mange  vidnesbyrd,  der  findes? 
Ingen    kan    med    held    benægte,    at    han   var   en    kristen 
guddommelighed. 

At  hans  lærdomme  var  beslægtede  med  Bibelen,  er  der 
mange,  der  bredvilligt  indrømmer. 

Og  at  han  lovede  at  vende  tilbage,  er  en  anerkendt,  bi- 
belsk kendsgerning,  bekræftet  af  senere  historiske  be- 
retninger. 

Traditionen  om  en  hvid  Gud  i  det  gamle  Amerika  blev 
bevaret  gennem  generationer  af  indianere  fra  Chile  til 
Alaska,  og  den  har  ligeledes  været  særlig  vedvarende 
blandt  Polyneserne  fra  Hawaii  til  New  Zealand. 
I  hovedpunkterne  er  alle  sådanne  traditioner  enige.  De 
varierer  i  navne  og  underordnede  punkter  fra  ø  til  ø  og 

en  realitet 


AF  ÆLDSTE  MARK  E.   PETERSEN,  medlem   af  De  Tolvs   Råd. 


fra  land  til  land,  men  hovedtrækkene  forbliver  de  samme: 
der  var  en  stor  hvid  Gud.  Han  viste  sig  blandt  deres  for- 
fædre, tjente  dem  en  tid  og  forlod  dem  så  igen.  Nogle 
siger,  at  han  steg  op  til  himlen. 

Så  sandfærdige  er  de  beretninger,  der  nu  findes  om 
ham,  at  de  bevirkede  at  Paul  Hermann  i  sin  bog  Menne- 
skets erobring  (The  Conquest  of  Man)  siger: 
„Når  man  overvejer  dette  omhyggeligt,  kan  man  kun  dra- 
ge den  slutning,  at  Den  Lyse  Gud  Quetzalcoatl  virkelig 
har  levet,  at  han  hverken  var  et  spansk  propagandanum- 
mer eller  en  legendeskabt  i  indianernes  fantasi."  (Side  72) 
Dette  væsen  var  kendt  som  Quetzalcoatl  i  dele  af  Mexi- 
co, oprindelig  i  Cholula  området.  Han  hed  Votan  i  Chia- 
pas  og  Wixepechocha  i  Oafaca,  Gucumatz  i  Guatemala, 
Viracocha  og  Hyustus  i  Peru,  Sume  i  Brazilien  og  Bo- 
chica  i  Colombia. 


I  Peru  kaldte  man  ham  også  Con-tici  eller  llla-Tici,  Tici 
betyder  både  Skaberen  og  Lyset.  I  Mayan  var  han  især 
kendt  som   Kukulcan. 

På  de  Polynesiske  øer  hed  han  Lono,  Kana,  Kane  eller 
Kon  og  sommetider  Kanaloa  —  Det  store  Lys  eller  Stor 
Klarhed.  Han  var  også  kendt  som  Kane-Akea,  den  store 
forfader,  eller  Tanga-roa,  havets  og  solens  gud. 
Hvordan  så  han  ud,  denne  store  hvide  Gud? 
Han  blev  beskrevet  som  en  høj,  hvid  mand  med  skæg 
og  med  blå  øjne.  Han  gik  med  lette,  løsthængende  klæ- 
der. 

Han  kom  fra  himlen  og  vendte  tilbage  til  himlen. 
Og  hvad  gjorde  han,  da  han  kom?  Han  helbredte  de  syge, 
gjorde  de  blinde  seende,   kurerede  de  lamme  og  oprej- 
ste nogle  af  de  døde.  Han  underviste  i  at  leve  et  bedre 
liv,  idet  han  sagde  til  folket,  at  de  skulle  gøre  mod  an- 

dre,  som  de  ønskede,  at  andre  skulle  gøre  mod  dem, 
at  elske  deres  næste  som  sig  selv  og  altid  vise  venlig- 
hed og  næstekærlighed. 

Han  syntes  at  være  en  person  med  megen  autoritet  og 
umådelig  venlighed.  Han  havde  magt  til  at  gøre  bakker 
til  dale  og  dale  til  høje  bjerge.  Han  kunne  få  vandet  til 
at  vælde  frem  af  den  massive  klippe. 
Foruden  at  give  dem  regler  for,  hvordan  de  skulle  leve 
fredeligt  med  hinanden,  ansporede  han  dem  til  større 
kundskaber  og  lærte  dem  også  bedre  landbrugsmedto- 
der. 

En  bemærkelsesværdig  ting  ved  hans  komme  var,  at  han 
viste  sig  efter  en  periode  med  mørke  i  hele  landet,  hvor- 
under folket  havde  bedt  om  at  få  solen  tilbage.  Mens 
mørket  endnu  herskede,  „led  de  meget  og  bad  og  af- 
lagde løfter  til  dem,  som  de  antog  for  deres  guder  og 
bønfaldt  dem  om  det  lys,  der  ikke  kom."  Da  lyset  så 
vendte  tilbage,  kom  denne  „høje,  statelige,  hvide  mand, 
hvis  udseende  og  personlighed  vakte  stor  respekt  og 
ærefrygt .  .  .  Og  da  de  så  hans  magt,  kaldte  de  ham  ska- 
beren af  alle  ting,  Begyndelsen,  solens  Fader."  (Pedro 
de  Cieza  de  Leon,  Inkaerne  (The  Incas.) 

Denne  personlighed  ansporede  også  folket  til  at  bygge 
templer  til  gudsdyrkelse,  da  han  underviste  dem  i  sin 
religion,  ^og  hans  tilhængere  var  meget  oprigtige.  (Pierre 


Honoré,  På  jagt  efter  den  hvide  Gud.  side  16  (In  Quest 
of  the  White  God,  p.  16)  Da  han  forlod  dem,  lovede  han 
dem  at  vende  tilbage,  hvilket  er  årsagen  til  de  indfødtes 
venten  på  hans  komme,  ligesom  jøderne  venter  på  deres 
lovede   Messias. 

Troen  ledte  dem  imidlertid  i  ulykke,  da  spanierne  kom 
til  Amerika,  og  da  kaptain  Cook  sejlede  til  Hawaii- 
øerne. Men  disse  tragedier  tjente  kun  til  at  forstærke 
beviset  for  hans  eksistens. 

Da  de  spanske  Conquistadores  nåede  Sydamerika,  skred 
en  af  Pizzaros  løjtnanter  i  land  iført  hjelm  og  brystplade 
og  med  et  skinnende  gevær.  Hans  tilsynekomst  gjorde 
indtryk. 

De  indfødte  på  stranden  iagttog  ham  med  forbløffelse. 
Det  var  en  hvid  mand!  Da  Pedro  de  Candia  skred  hen 
imod  dem,  knælede  de  ned  foran  ham  og  begyndte  at 
sige:  „Viracocha,  Viracocha."  Det  forvirrede  den  galante 
Pedro.  De  indfødte  kom  nærmere  og  omringede  ham.  Da 
han  selv  var  bange,  affyrede  han  geværet  i  luften,  idet 
han  forventede,  at  han  kunne  skræmme  de  indfødte  bort. 
Me  de  rørte  sig  ikke.  I  stedet  for  hviskede  de:  „llla  Tiki 
llla  Tiki,"  hvilket  betyder  „Lysets  Gud." 
Indianerne  troede,  at  han  var  deres  tilbagevendte  Hvide 
Gud  Viracocha,  og  at  han  med  sit  gevær  kontrollerede 
både  torden   og   lys. 

Hernando  Cortez  blev  ligeledes  antaget  for  at  være  den 
tilbagevendte  hvide  Gud,  da  han  kom  til  Mexico  i  1520. 
Da  kystbeboerne  så,  at  han  var  hvid,  leder  for  sine 
mænd,  og  at  han  kom  i  et  stort  skib  med  hvide  sejl,  løb 
de  hurtigt  til  deres  hersker  og  bekendtgjorde,  at  den 
store  hvide  Gud  var  ankommet. 

Dette  havde  en  slående  virkning  på  Montezuma.  Han 
huskede,  at  da  han  blev  kronet  til  regent,  havde  præ- 
sterne af  Aztec-dyrkelsen  mindet  ham  om  at:  „Dette  er 
ikke  din  trone;  du  har  den  bare  til  lån,  og  den  skal  en 
dag  overgives  til  dens  retmæssige  ejer."  (Pierre  Honoré, 
op.  cit.  p.  66) 

Montezuma  lagde  straks  planer  om  at  hilse  Cortez  med 
al  den  respekt,  som  han  skyldte  den  hvide  Gud,  hvem 
hans  Aztec-religion  havde  lært  ham  at  forvente.  Man 
bragte  Cortez  kostbare  gaver;  rigets  rigdomme  blev 
åbnet  for  ham.  Han  blev  virkelig  æret  som  en  guddom. 
Men  hans  forræderi  ændrede  snart  dette,  og  det  resulte- 
rede i  krig.  Montezuma  mistede  tronen  og  livet.  Men  tra- 
ditionen blev  tilbage. 

Da  kaptain  James  Cook  sejlede  ind  i  de  fredelige  vande 
ved  Hawaii-øerne,  blev  han  også  forvekslet  med  den 
hvide  Gud.  De  indfødte  dér  havde  ligesom  deres  slægt- 
ninge i  Amerika  længe  ventet  deres  store  hvide  Guds 
andet   komme. 


Da  de  så  kaptain  Cook,  en  hvid  mand  med  stor  magt,  der 
sejlede  i  et  stort  skib  med  store  sejl,  som  de  indfødte  al- 
drig før  havde  set,  modtog  og  tilbad  de  naive  Hawaia- 
nere  ham  som  deres  længe  ventede  guldhårede  gud  Lono. 
Mærkværdigt  nok  var  kaptain  Cook  landet  under  Maka- 
hiki  festivalen,  den  højtidelighed,  der  holdt  traditionerne 
om  den  hvide  Gud  Lono  i  live.  Kong  Kalaniopuu  bød  ham 
og  hans  selskab  velkommen,  og  de  indfødte  præster 
førte  ham  med  stor  højtidelighed  til  den  store  stenomv 
kransede  pyramide,  som  var  Lonos  tempel.  Med  for- 
bavselse accepterede  den  britiske  opdagelsesrejsende, 
der  var  villig  til  at  modtage  enhver  æresbevisning,  som 
de  ville  skænke  ham,  deres  hyldest. 
Men  hans  mænd  var  alt  andet  end  engle,  og  under  de- 
res plyndring  nedkaldte  de  de  indfødtes  raseri  over  hele 
Cook-selskabet.  I  krigen,  der  fulgte,  mistede  Cook  livet. 
Men  endnu  engang  levede  traditionen  videre. 
Den  hvide  Guds  ofte  fortalte  historier  har  ikke  kun  holdt 
sig  gennem  årene,  men  hans  lærdomme  er  stadig  af  stor 
værdi  for  de  indfødte. 

I  årevis  var  det  kvinderne,  der  bevarede  traditionerne  og 
slægtshistorien,  fordi  mændene  gik  i  krig  og  mange  blev 
dræbt.  De  fortalt  disse  historier  til  deres  børn  og  børne- 
børn. 

En  af  de  usædvanlige  overleveringer  er  den,  der  er  for- 
talt i  Stephens  Episoder  under  rejser  i  Central  Amerika. 

(Incidents  of  Travel  in  Central  America).  Forfatteren  cite- 
rer, hvad  Fuentes,  historieskriver,  der  skrev  om  det  gamle 
kongerige  Guatemala  og  Toltecan-indianerne,  fortalte  om 
disse  folks  herkomst. 

De  var,  sagde  han,  israelitter,  befriet  fra  Faraos  tyranni 
af  Moses.  Efter  at  have  krydset  det  Røde  Hav  blev  de 
afgudsdyrkere  på  grund  af  de  lokale  folks  indflydelse; 
og  for  at  undslippe  fra  Moses'  irettesættelser  strejfede 
de  omkring.  Under  ledelse  af  en  mand  ved  navn  Tanub 
blev  de  ført  fra  Kontinent  til  Kontinent,  indtil  de  til  sidst 
kom  til  et  sted,  som  de  kaldte  De  Syv  Huler  (The  Seven 
Caverns),  en  del  af  kongeriget  Mexico,  hvor  de  grund- 
lage byen  Tula.  Historien  fortæller,  at  fra  Tanub,  deres 
leder  opstod  Tula-  og  Quiche-familierne. 
Andre  traditioner  fortæller  om  fire  brødre,  som  ledte 
deres  familier  fra  lande  langt  mod  øst  over  havene  til 
den  nye  verden,  hvor  de  grundlagde  og  byggede  byer. 
Popol  Vuh*,  de  gamle  Quiche  Mayaers  hellige  bog,  af- 
slører, at  de  første  amerikanere  troede  på  en  guddomme- 
lig treenighed.  De  troede  også  på  en  himmelsk  fader  og 
en  himmelsk  moder,  og  at  den  evige  Fader  og  hans 
elskede  Søn  var  himlens  og  jordens  skabere.  Treenig- 
heden er  kendt  som  Caculha  Huracan,  Chipi-Caculha  og 
Rexa-Caculha.  De  blev  kaldt  for  Himlens  Hjerte. 
Popol  Vuh  taler  også  om,  at  skabelsen  er  blevet  fuldendt 
af  denne  treenighed  —  tre  guddomme  —  altets  skabere. 
Det  har  nu  vist  sig,  at  disse  første  amerikanere  har  haft 
en  høj  kultur  på  mange  områder,  og  de  var  dybt  reli- 
giøse. De  troede  ikke  på  nogen  kønsløs,  formløs,  fan- 
tom-lignende gud.  For  dem  var  treenigheden  virkelige 
personer,  der  havde  køn  og  personlighed,  og  der  var  en 
moder  i  himlen. 

Denne  hellige  bog  fortæller  også,  at  de  første  amerika- 
nere troede  på  en  forudtilværelse,  og  på  en  djævel,  som 
også  levede  i  denne  forudtilværelse,  hvor  han  pralede  af 
sin  åndfuldhed  og  magt,  idet  han  sagde:  „mine  øjne  er 
som  sølv,  klare  strålende  som  ædelstene,  som  smarag- 
der, mine  tænder  skinner  som  fuldendte  stene,  som  him- 
lens ansigt .  .  .  Derfor  er  jeg  solen,  jeg  er  månen,  for  alle 
mennesker." 

Den  onde  skabning  sukkede  efter  at  tilrane  sig  Guds 
ære,  men  det  mislykkedes.  „Hans  eneste  ambition  var 
at  ophøje  sig  selv  og  at  herske." 

Manuskriptet  fra  de  gamle  indianerkilder  forklarer,  at  på 
dette  tidspunkt  „var  hverken  vor  første  moder  eller  fader 
blevet  skabt." 

Der  er  også  historien  om  kvinden,  der  fristes  til  at  spise 
frugten  af  et  træ  og  spørger:    „Skal  jeg  dø?  Er  jeg  for- 
tabt, hvis  jeg  tager  en  af  disse  frugter?" 
Historien   om  syndfloden   (Noas)   bliver  fortalt  blandt  de 
første   amerikanere  og   polynesiere. 

Traditioner  i  det  nordlige  Mexico,  især  blandt  Yaqui  india- 
nerne, beretter  om  et  levn,  et  råd  på  tolv  hellige  mænd, 
som  virkede  religiøst  blandt  folket.  De  fortæller  også  om 
en  slags  sakramente,  nadveren,  hvor  de  indfødte  spiser  og 
drikker  indviede  sindbilleder  med  tegn  på  stor  sorg,  til 
erindring    om    deres    guddom. 

*  Popol  Vuh  —  skrevet  i  det  17.  århundrede  af  indfødte  skribenter  på  latin. 
Originalerne  fra  før-Columbus  var  skrevet  med  hieroglyffer. 


Religion  var  en  væsentlig  del  af  disse  gamle  amerikaneres 
liv,  ligesom  den  var  det  for  polynesierne,  om  hvem  det 
fortælles,  at  de  bragte  deres  religion  med  sig  fra  Ame- 
rika, da  de  udvandrede.  Der  er  skrevet  tykke  bind  om 
det. 

Hvem  var  denne  store  hvide  Gud? 

Da  Jesus  Kristus  virkede  i  dødelighed  blandt  jøderne 
talte  han  om  en  anden  gren  af  troende  —  hans  andre 
får.  (se  Johs.  10.)  Han  lovede  at  drage  til  dem  og  virke 
blandt  dem.  Dette  gjorde  han  —  i  Amerika. 
I  det  gamle  Amerika  virkede  profeter  også,  ligesom  an- 
dre gjorde  det  i  Palestina  i  den  samme  tidsperiode. 
Disse  profeter  i  Vesten  skrev  deres  hellige  historie,  og 
ligeså  gjorde  profeterne  i  Palestina,  og  på  denne  måde 
blev  et  andet  helligt  skrift  forberedt.  Det  er  kendt  som 
Mormons  Bog  og  fortæller  om  Guds  handlemåde  med 
det  gamle  Amerika,  ligesom  Bibelen  beretter  om  Den 
gamle  Verdens  hellige  historie. 

Mormons  Bog  fortæller  omstændighederne  ved  den  hvi- 
de Guds   komme,  en   begivenhed,   der  indtraf  efter  hans' 
opstandelse  i   Palestina.  Der  levede  millioner  af  menne- 
sker i  Amerika  dengang.  Nogle  troede  på  Kristi  komme 
til  deres  land.  Andre  spottede. 

De  troende  tjente  Herren;  de,  der  spottede,  fulgte  den 
onde  vej. 

Da  korsfæstelsen  fandt  sted  og  jordskælv  rystede  Pa- 
lestina, for  endnu  værre  rystelser,  storme  og  brande  over 
den  vestlige  halvkugle.  Mormons  Bog  fortæller  historien: 
„Og  i  det  fire  og  tredivte  år  på  den  fjerde  dag  i  den 
første  måned  rejste  der  sig  en  vældig  storm,  en  sådan, 
som  man  aldrig  før  havde  set  magen  til  i  hele  landet. 
Og  der  rasede  også  et  voldsomt  og  forfærdeligt  uvejr;  og 
der  var  en  forfærdelig  torden,  som  rystede  hele  jorden, 
som  om  den  skulle  revne  i  mange  stykker. 
Og  man  så  overalt  skarpe  lyn,  som  man  aldrig  før  havde 
set  i  landet. 

Og  byen  Zarahemla  kom  i  brand."  (3  Nephi  8:5-8.) 
Efter   beretningen    var   ødelæggelserne   enorme.    Hoved- 
veje var  brudt  op,  byer  var  sunket,  mange  mennesker  var 
blevet  dræbt,    og    hele    landets   overflade   havde   ændret 
sig  —  alt  dette  indenfor  omkring  tre  timer. 
Så,  „  .  .  .  Og  det  skete,  at  der  lå  et  tæt  mørke  over  hele 
landet,  så  at  indbyggerne,  der  ikke  var  omkommet,  kunne 
føle  tågen,  som  forårsagede  mørket."  (3  Nephi  8:20.) 
Efter  denne  tilstand,  der  vedblev  i  tre  dage,  kom  der  en 
røst:    „  .  .  .  Og  hele  folket  hørte  den  og  var  vidne  til,  at 
den  sagde: 

O,  I  indbyggere  i  disse  store  byer,  som  er  faldet,  I,  som 
er  af  Jakobs  slægt,  ja,  af  Israels  hus,  hvor  ofte  har  jeg 
ikke  samlet  jer,  ligesom  en  høne  samler  sine  kyllinger 
under  sine  vinger,  og  plejet  jer... 
.  . .  hvor  ofte  ville  jeg  ikke  have  samlet  jer,  som  en  høne 
samler  sine  kyllinger,  men  I  ville  ikke."  (3  Nephi  10:3-5.) 
Nogle  dage  senere  var  en  stor  mængde  samlet  rundt  om- 
kring templet,  som  lå  i  Overflødighedens  land,  og  der 
hørtes  en  røst  tre  gange: 

„Og  se,  tredie  gang  forstod  de  røsten,  som  de  hørte, 
og  den  sagde  til  dem: 

Se,  min  Søn,  den  elskede,  i  hvem  jeg  har  velbehag,  i  hvem 
jeg  har  herliggjort  mit  navn,  hør  ham. 
Og  da  de  forstod,  rettede  de  igen  blikket  op  mod  him- 
len, og  se,  de  så  et  menneske  stige  ned  fra  himlen,  og 
han  var  klædt  i  en  hvid  kjortel;  og  han  kom  ned  og  stod 
iblandt  dem;  og  hele  mængden  rettede  deres  øjne  mod 
ham,  og  de  vovede  ikke  at  åbne  munden,  ikke  engang 
den  ene  til  den  anden,  og  de  vidste  ikke,  hvad  det  be- 
tød, thi  de  troede,  at  det  var  en  engel,  som  havde  åben- 
baret sig  for  dem. 

Og  det  skete,  at  han  strakte  hånden  ud  og  talte  til  folket 
og  sagde: 

Se;  jeg  er  Jesus  Kristus,  om  hvem  profeterne  vidnede  at 
han  skulle  komme  til  verden. 

Og  se,  jer  er  verdens  lys  og  liv,  og  jeg  har  drukket  af 
den  bitre  kalk,  som  Faderen  har  givet  mig,  og  jeg  har 
herliggjort  Faderen  ved  at  påtage  mig  verdens  synder, 
hvori  jeg  har  underkastet  mig  Faderens  vilje  i  alt  fra  be- 
gyndelsen. 

Og  da  Jesus  havde  talt  disse  ord,  faldt  hele  mængden 
ned  på  jorden;  thi  de  kom  i  hu,  at  det  var  blevet  forud- 
sagt iblandt  dem,  at  Kristus  skulle  vise  sig  for  dem  efter 
sin  himmelfart. 

Og  Herren  talte  til  dem  og  sagde: 

Stå  op  og  kom  til  mig,  så  I  kan  stikke  jeres  hænder  i  min 
side  og  føle  naglegabene  i     mine  hænder  og  mine  fød- 


der, så  at  I  kan  vide,  at  jeg  er  Israels  Gud  og  hele  jor- 
dens Gud,  som  har  lidt  døden  for  verdens  synder. 
Og  mængden  trådte  frem  og  stak  hænderne  i  hans  side 
og  følte  arrene  efter  naglerne  i  hans  hænder  og  i  hans 
fødder;  og  dette  gjorde  de,  den  ene  efter  den  anden, 
indtil  de  alle  var  gået  frem,  og  de  så  med  deres  egne 
øjne  og  følte  med  deres  egne  hænder,  og  nu  vidste  de 
med  sikkerhed  og  bar  vidnesbyrd  derom  at  det  var  ham, 
om  hvem  profeterne  havde  skrevet,  at  han  skulle  komme. 
Og  da  alle  var  kommet  frem  og  selv  havde  set  det,  råbte 
de  alle  som  med  en  stemme  og  sagde: 
Hosianna!  Velsignet  være  den  allerhøjeste  Guds  navn! 
Og  de  faldt  ned  for  Jesu  fødder  og  tilbad  ham."  (  3  Nephi 
11:6-17.) 

I  dagene,  som  fulgte,  indførte  denne  samme  guddomme- 
lige gæst  velsignelsen  af  brødet  og  vinen  til   nadveren; 
Han   kaldte  alle  deres  syge,   plagede,   lamme,   blinde  og 
stumme   frem    og    helbredte   dem;    han    organiserede   en 
forvaltning  til  at  undervise  og  døbe  i  hans  navn,  og  han 
gav  disse  ledere  og  mængden  råd  angående  sin  lære. 
Og  efter  mange  dage   „  . .  .  kom  en  sky  og  overskygge- 
de folket,  så  de  ikke  kunne  se  Jesus. 
Og   medens   de   var   overskyggede,   forlod    han   dem   og 
opfor  til  himlen."  (3  Nephi  18:38-39) 
Dette   er  den   sande   historie   om   den   store   hvide   Gud. 
Han  er  Jesus  Kristus  alverdens  Frelser.  q 

Ønsk  at  tro! 


AF   KENNETH   R.   HARDY 


Men  hvis  I  vil  vågne  op  og  bruge  jeres  evner,  prøve  mine 
ord  og  udøve  blot  den  mindste  smule  tro,  ja,  om  I  ikke 
kunne  gøre  andet  end  blot  ønske  at  tro,  lad  da  det 
ønske  virke  i  jer,  til  I  tror.  .  .  (Alma  32:27.) 
I  vore  dages  uro  i  samfundet  og  strid  i  verden  kan  selv 
en  overfladisk  læsning  af  dagens  avis  gøre  os  ned- 
trykte over  tilstandene  i  verden.  Nogle  har  givet  ud- 
tryk for  deres  modløshed  ved  at  udbryde:  „Jeg  kan  ikke 
udholde  den  tanke,  at  jeg  skulle  bringe  børn  ind  i  sådan 
en  frygtelig  verden."  Andre  føler,  at  verden  er  fuld  af 
„meningsløst  raseri".  (Shakespeare,  Macbeth) 
Hvordan  skal  man  opnå  at  få  tilstrækkelig  tro  på  Guds 
godhed  til,  at  man  er  tryg  ved  at  bringe  børn  ind  i  en 
sådan  frygtelig  plaget  verden?  Eller  at  livet  —  alt  taget 
i  betragtning  —  er  godt,  værdifuldt  og  betydningsfuldt? 
Der  er  en  mængde  vidnesbyrd  til  støtte  for  pessimister- 
nes påstande  om,  at  verden  er  forpint,  og  at  tilstandene 
sandsynligvis  bliver  værre.  Naturligvis  er  der  også  vid- 
nesbyrd om  det  modsatte,  men  man  skulle  anstrenge  sig 
hårdt  for  —  på  grundlag  af  kendsgerninger  alene  —  at 
fremføre  noget,  der  kan  overbevise  nogen  til  optimisme. 
Mange  af  de  spørgsmål,  vi  stiller  i  det  daglige  liv,  kan 
besvares  ved  hjælp  af  vore  fysiske  sansers  vidnesbyrd, 
som  indsamles  efter  almindeligt  anerkendte  metoder.  Så- 
ledes kan  en  patolog  fastslå,  hvorvidt  en  svulst  er  ond- 
artet eller  godartet  ved  at  underkaste  vævet  nogle  stan- 
dardprøver. En  geolog  kan  gøre  det  samme  for  at  af- 
gøre, om  en  sten  er  af  vulkansk,  metamorfosisk  eller  se- 
dimentær oprindelse.  En  landmand  kan  prøve,  hvilket 
spand  heste,  der  er  det  stærkeste  ved  at  se,  hvilket 
spand,  der  kan  trække  hårdest.  Resultaterne  af  sådanne 
prøver  er  ganske  afgjorte,  så  længe  vi  anerkender  til- 
strækkeligheden af  de  anvendte  metoder.  Resultaterne 
er  ikke  simpelthen  nogen  afspejling  af  undersøgerens 
ønsker  eller  fordomme.  Alle  vil  —  uden  hensyn  til  deres 
tro  —  komme  til  samme  resultat. 

Men  åndelige  sager  kan  ikke  afgøres  alene  ved  fysiske 
prøver  eller  metoder: 

Og  som  jeg  sagde  angående  tro:  Tro  er  derfor  ikke  at 
have  fuldkommen  kundskab  om  noget;  men  dersom  I 
har  tro,  har  I  håb  om  det,  som  ikke  ses,  men  som  er 
sandt.  (Alma  32:21.) 

Der  foreligger  vidnesbyrd  om  Guds  eksistens  og  om 
udødelighedens  realitet,  men  de  er  langt  fra  uimodståe- 
lige for  den  skeptiske.  Man  kan  ikke  ene  og  alene  afgøre 
sagen  på  basis  af  de  tilgængelige  fysiske  vidnesbyrd.  Tag 
for  eksempel  det  stykke  i  Jakobs  Brev,  som  drengen 
Joseph  Smith  læste.  Der  blev  foreslået,  at  hvis  han  fatte- 
des visdom,  skulle  han  „bede  til  Gud".  Imidlertid  indehol- 
der skriftstedet  en  betydningsfuld  betingelse:  „Men  han 
skal  bede  i  tro,  uden  at  tvivle,"  idet  der  siges,  at  Gud  ikke 
vil  svare  den,  der  tvivler.  (Se  Jakobs  Brev  1:6-8.)  Moroni 
giver  os  i  alt  væsentligt  det  samme  budskab,  når  han  lover 
læseren  af  Mormons  Bog,  at  Helligånden  vil  stadfæste 
bogens  guddommelighed  for  ham.  Moroni  siger,  at  den, 
der  spørger,  må  spørge  „af  oprigtigt  hjerte  og  med  fast 
forsæt  samt  med  tro  på  Kristus."  (Moroni  10:4.) 
Der  gives  i  hvert  af  tilfældene  det  løfte,  at  ånden  vil 
blive  givet  for  at  stadfæste  den  tro,  der  udvises.  I  det 
perspektiv  er  tro  en  gave,  man  gør  sig  fortjent  til.  Vi 
må  selv  gøre  noget:  læse,  søge,  studere,  udforske,  leve 
værdigt;  desuden  må  vi  udvise  tillid  til,  at  Gud  vil  besva- 
re vore  spørgsmål.  Hans  svar  er  i  sandhed  en  gave,  der 
stadfæster  og  forøger  vor  tro. 

Troens  opadvendte  higen  og  den  åndelige  stadfæstelse, 
som  bliver  resultatet  heraf,  går  langt  ud  over  de  ordi- 
nære krav,  vi  stiller  til  os  selv,  når  vi  skal  løse  jordiske 
spørgsmål.  Det  er  ikke  efter  naturens  orden,  at  funda- 
mentale ting  såsom  Guds  eksistens  og  godhed,  virkelig- 
heden af  livet  efter  døden,  det  godes  endelige  sejr  over 
det  onde,  kan  besvares  ved  anvendelse  af  prosaiske, 
fornuftsmæssige  metoder.  Åndelige  „tegn"  gives  ikke  for 
at  overbevise  den  tvivlende.  De  er  den  troendes  ledsa- 
ger til  troen.  Fordi  dette  liv  er  en  prøvestand,  har  Gud 
valgt  at  lade  os  leve  ved  tro,  uden  de  sikre  svar,  som 
en  overvældende  og  afgørende  tilkendegivelse  ville  give. 


MRMNES 

SIDER. 


Stjernekiggeren 


AF  GAIL  TEPPERMAN  BARCLAY 


Lige  så  rød  i  hovedet  som  sin  hjemme- 
gjorte uldne  trøje  løb  Lazzaro*  ho- 
vedkulds ud  af  stuen. 
Hans  faders  og  hans  faders  venners 
latter  buldrede  endnu  i  hovedet  på 
ham,  selv  efter  at  han  var  ude  af  huset. 
Han  løb  og  løb,  indtil  det  gjorde  ondt 
i  benene,  og  hans  hjerte  hamrede  i 
rf^ns  bryst,  der  bevægede  sig  vold- 
somt op  og  ned.  Endelig,  da  han  ikke 
længere  kunne  se  sit  hjems  hustag 
over  trætoppene,  holdt  han  op  med 
at  løbe. 

„Hvorfor  ler  de  ad  mig?"  mumlede  han 
vredt.  „Hvorfor  vil  de  ikke  give  mig 
en  chance?" 

Det  var  i  året  1740,  og  vinterens  kolde, 
grå  hånd  havde  allerede  berørt  træer- 
ne i  skovene,  der  omgav  Lazzaro's 
landsby  Scandiano  i  Norditalien. 
Lazzaro  Spallanzani's  fader  var  en  an- 
set jurist,  og  lige  så  længe,  som  Laz- 


zaro kunne  huske  tilbage,  havde  man 
også  forventet,  at  han  skulle  blive  ju- 
rist. Engang  havde  faderen  ledt  ham 
ind  i  det  dystre  studerekammer  og 
havde  stolt  slået  ud  med  hånden  mod 
de  tykke  støvede  bøger  og  endeløse 
folioark.  „En  dag  vil  alt  dette  her  blive 
dit,"  sagde  faderen.  „Jeg  har  banet 
vejen  i  min  livstid.  Nu  kan  du  følge 
denne  vej." 

Men  Lazzaro  Spallanzani  længtes  in- 
derligt efter  at  følge  en  anden  vej.  Lo- 
ven var  fuld  af  omhyggelige  svar  på 
gamle  spørgsmål,  men  i  Lazzaros  ho- 
vede summede  det  med  nye  mærke- 
lige spørgsmål,  som  der  ikke  var  no- 
get svar  på.  Hvorfor  var  himlen  blå? 
Hvorfor  kunne  mennesket  ikke  flyve 
ligesom  fuglen?  Hvad  fik  de  flade  sten 
til  at  slå  smut  hen  over  søens  over- 
flade, når  han  kastede  dem?  Og  de 
mærkelige,   naturlige  kilder,  der  bob- 

lede  frem  af  jorden  dybt  inde  i  skove- 
ne,  der  omgav  Scandiano;   hvad  var 
det,  der  fik  dem  til  at  boble? 
Lazzaro    havde    spurgt   sin    fader   an- 
gående kilderne. 

„For  længe,  længe  siden  var  der  fem 
søde  piger,  der  var  ulydige  mod  deres 
forældre,  og  de  vandrede  af  sted  ud  i 
skoven  på  en  udflugt,"  havde  Lazza- 
ros  fader  svaret.  „De  for  vild.  De  råb- 
te om  hjælp,  men  ingen  hørte  dem. 
De  blev  aldrig  set  siden,  men  deres 
tårer  blev  til  kilder,  og  de  skal  boble 
op  af  jorden  for  bestandigt." 
Da  Lazzaro  var  en  dreng,  der  havde 
respekt  for  sin  fader,  havde  han  blot 
nikket,  men  han  vidste  i  sit  hjerte,  at 
der  måtte  være  en  anden  forklaring  på 
kilderne. 

En  aften  sad  Lazzaro  pligtskyldigt  for- 
an kaminen  og  lyttede  til  sin  faders 
nøjagtigt  udtænkte  forklaringer  på  de 
kedelige  juridiske  dokumenter,  der  lå 
spredt  på  gulvet  foran  dem.  Bagved 
faderens  foroverbøjede  skuldre  kunne 
Lazzaro  se  vinterhimlen,  der  var  over- 
sået med  stjerner.  Hvorfor  var  nogle 
af  stjernerne  klarere  end  andre?  Hvor 
kom  de  allesammen  fra?  Hvor  langt 
borte  var  stjernerne?  Kunne  menne- 
sket gøre  sig  håb  om  at  nå  dem? 
„Lazzaro,  du  hører  ikke  efter.  Hvad  er 
det,  du  ser  efter?" 

„Stjernerne,"  indrømmede  Lazzaro. 
„Far,  tror  du,  at  alle  stjernerne  er  lige 
store?" 

Hans  fader  stirrede.  „Hvad  kommer 
det  mig  ved,  hvor  store  stjernerne  er?" 
udbrød  han  vredt.   „Og  hvorfor  skulle 


du  bryde  dig  om  det?  Hvad  ønsker  du 
at  blive,  en  anset  jurist  eller  en  unyt- 
tig stjernekigger?" 

„Ingen  af  delene,"  sagde  Lazzaro  fast, 
„jeg  vil  gerne  være  videnskabsmand." 
„Videnskabsmand!  Kan  du  læse  latin 
og  græsk  og  fransk?  Kan  du  løse  ma- 
tematiske opgaver?  Forstår  du  dig  på 
logiske  spørgsmål  og  svar?  En  viden- 
skabsmand," og  Lazzaros  fader  ry- 
stede på  hovedet,  „jeg  ved  da  ikke, 
hvad  der  er  i  vejen  med  vore  dages 
drenge.  Lazzaro,  du  er  blevet  oplært 
til  loven  og  ikke  til  videnskaben.  Du 
skal  være  jurist." 

Men  hans  faders  ord  havde  pludselig 
givet  ham  en  idé,  en  idé,  der  brændte 
lige  så  klart  i  hans  hjerne,  som  de  stjer- 
ner gjorde,  han  havde  siddet  og  kig- 
get på  så  ofte.  Hans  fader  havde  et  om- 
fattende bibliotek,  og  hans  faders 
venner  havde  også  biblioteker.  Han 
kunne  finde  de  bøger,  han  ville  få 
brug  for.  Og  han  ville  undervise  sig 
selv. 

Hver  aften  sad  Lazzaro  pligtskyldigt 
foran  kaminen  og  studerede  de  ende- 
løse lovparagraffer.  Han  lyttede  til  de 
kedelige  og  indviklede  forklaringer 
på  denne  og  hin  sag.  Fordi  han  elske- 
de og  respekterede  sin  fader,  for- 
sømte han  ikke  studiet  af  lovene. 
Men  i  hvert  ledigt  minut  studerede 
Lazzaro  andre  ting  —  græsk,  fransk, 
latin  og  logik.  Han  studerede  hårdt  og 
som  en  rasende;  han  kunne  af  og  til 
tage  sine  matematikbøger  med  ud  i 
skoven  og  sidde  ved  de  skummende 
kilder  og  løse  opgaver  med  en  tilspid- 

set  stok,  som  han  kradsede  tallene 
ned  i  sandet  med.  Han  studerede,  ind- 
til hans  hoved  smertede  ■ —  Lazzaro 
Spallanzani  havde  ikke  tid  til  at  kigge 
på  stjerner  nu! 

Endelig  kom  den  dag,  da  Lazzaro  vid- 
ste, at  han  havde  lært  så  meget,  som 
han  kunne  lære  uden  en  lærer  til  at 
undervise  sig.  Men  da  han  gik  til  sin 
fader  og  prøvede  at  forklare  ham, 
hvad  han  havde  gjort  i  løbet  af  de 
lange,  kolde  vintermåneder,  vinkede 
hans  fader  ham  blot  af. 
„Det  er  altsammen  udmærket,"  sagde 
Lazzaros  fader.  „Men  hvad  får  dig  til 
at  tro,  at  du  ved  tilstrækkeligt  til  at 
blive  videnskabsmand?  Nogle  få  ord 
på  græsk,  nogle  få  matematiske  opga- 
ver! Glem  dette  fjolleri,  Lazzaro.  Slå 
dig  til  ro  og  bliv  en  god  jurist." 
Selv  om  Lazzaros  fader  ikke  ville  høre 
på  ham,  opgav  han  ikke  sin  drøm.  Han 
gik  til  sidst  hen  for  at  besøge  Vallis- 
nieri,  en  af  de  bedst  kendte  og  mest 
strålende  videnskabsmænd  på  den  tid. 
„Nå,  så  du  vil  gerne  være  videnskabs- 
mand," sagde  Vallisnieri.  „Ja,  ja,  det 
er  altsammen  udmærket,  men  du  har 
fået  uddannelse  inden  for  juraen  og 
ikke  inden  for  videnskaben.  Hvad  ved 
du  om  videnskabelige  ting,  min 
dreng?" 

Lazzaro  skrev  nogle  sætninger  ned  på 
græsk  og  fransk  med  Vallisnieris  fjer- 
pen. 

„Hm,"  sagde  Vallisnieri.  „Hvad  el- 
lers?" Vallisnieri  tog  pennen  fra  Laz- 
zaro og  skrev  en  matematisk  opgave 
ned.  „Kan  du  få  nogen  betydning  ud  af 
dette  her?" 

Lazzaro  løste  opgaven  med  tre  hurtige 
pennestrøg. 

Et  smil  kom  til  syne  under  Vallisnieris 
overskæg.  Han  rejste  sig,  tog  en  bog 
ud  af  reolen  bag  sig  og  åbnede  den. 
„Værsågod,"     sagde     Vallisnieri     og 


skubbede  bogen  over  i  Lazzaros  ry- 
stende hænder.  „Kan  du  løse  denne 
logiske  opgave?" 

Lazzaro  studerede  opgaven  i  5  lange 
minutter.  Han  var  ved  at  tabe  modet, 
da  han  rakte  bogen  tilbage  til  den  an- 
sete videnskabsmand.  „Nej,  hr.,"  sag- 
de Lazzaro,  „jeg  kan  ikke  løse  den." 
Vallisnieri  lænede  sig  tilbage  og  ud- 
stødte en  tilfreds  latter.  „Nå,  så  du  er 
både  ærlig  og  intelligent!"  sagde  han 
anerkendende.  „Ingen  har  nogensinde 
været  i  stand  til  at  løse  denne  opgave, 
min  dreng.  Det  er  let  at  se,  at  du  er 
født  til  at  være  videnskabsmand.  Du 
spilder  værdifuld  tid  med  dit  fjollede 
studium  af  disse  lovparagraffer.  Hvor- 
for gør  du  det?" 

„Min  fader  insisterer  på,  at  jeg  skal 
være  jurist." 

„Åh!"  Vallisnieri  sprang  op.  „Kom,  jeg 
vil  gerne  have  en  samtale  med  din  fa- 
der." 

De  gik  sammen  i  solskinnet  til  Lazza- 
ros hjem.  Lazzaro  stod  tavs  med  hove- 
det bøjet,  medens  Vallisnieri  talte  med 
hans  fader  foran  kaminen. 
„Deres  søn  skal  være  forsker,"  råbte 
Vallisnieri,  idet  han  dunkede  med  sin 
knyttede  næve  i  bordet.  „Han  vil  brin- 
ge vor  landsby  Scandiano  ære!  Han 
vil  gøre  den  berømt!  Han  er  som  Gali- 
lei!" 

„Men  han  er  min  søn,"  sagde  Lazza- 
ros fader.  „Det  er  mig,  der  bestem- 
mer." 

Vallisnieri  var  tavs. 
Lazzaros  fader  kiggede  i  lang,  lang 
tid  på  de  juridiske  bøger  og  papirer, 
der  fyldte  værelset.  Så  så  han  på  Laz- 
zaro. Lazzaro  løftede  hovedet  og  mød- 
te sin  faders  vedholdende  blik  med  sit 
eget. 

„Det  nye  semester  på  universitetet  i 
Reggio  begynder  om  mindre  end  en 
uge,"   sagde  Lazzaros  fader  til  sidst. 

„Kan  du  være  klar  til  det,  stjernekig- 
ger?" 

Et  øjeblik  var  Lazzaro  alt  for  forbløffet 
til  at  kunne  sige  noget.  Derefter  om- 
favnede han  sin  fader,  medens  tak- 
nemmeligheden og  glæden  var  ved  at 
sprænge  hans  bryst. 
Den  dag  skulle  komme,  da  Lazzaro 
Spallanzani  skulle  blive  hyldet  som 
Italiens  førende  og  mest  strålende 
forsker,  der  skulle  opdage  de  mindste 
dyrs  hemmeligheder,  dyr  så  små,  at 
man  ikke  kunne  se  dem  med  det  blotte 


øje;  han  skulle  oversætte  Homer  og 
skrive  en  videnskabelig  afhandling  om 
den  teknik,  der  tages  i  anvendelse,  når 
stenene  slår  smut  hen  over  vandover- 
fladen. 

Men  Lazzaro  var  i  første  række  lige 
som  alle  andre  drenge  i  Norditalien  — 
en  dreng,  der  kiggede  på  stjernerne  og 
undrede  sig. 

*  Lazzaro  Spallanzani  —  Italiensk  naturforsker,  der 
er  kendt  for  sine  eksperimenter  i  forbindelse 
med  frugtbargøreise,  åndedrættet,  fordøjelsen  og 
blodomløbet.  Professor  i  logik,  metafysik  og 
græsk.   1729-1799. 

Siv  til  morgenmad 


AF  JOANNA  C.  MILLER 


Siv  til  morgenmad!  hvor  serverer  man 
den  ret,  og  hvordan  mon  det  smager? 
De  gamle  ægyptere  kunne  have  for- 
talt os  det,  for  de  spiste  siv,  både 
kogte  og  rå.  Det  lyder  mærkeligt  med 
siv,  når  vi  husker,  at  den  kurv  hvori 
det  lille  drengebarn  Moses  drev  rundt 
i  på  floden,  også  var  lavet  af  siv.  Men 
ægypterne  vidste  hvordan  man  kunne 
koge  dem.  De  tykke  trekantede  rør 
fra  sivplanterne  er  udvendig  meget 
seje,  men  bløde  og  marvfulde  indven- 
dig. Det  var  denne  bløde  indmad,  der 
blev  brugt  til  føde. 

Nilfloden  var  også  berømt  for  sine 
mindre  skibe  og  robåde,  der  blev  frem- 
stillet af  den  samme  vandplante.  Disse 
små  fartøjer  blev  gjort  tætte  med  en 
slags  dynd,  ligesom  den  kurv  hvori 
Moses  lå.  Dette  dynd  blev  også  kaldt 
for  asfalt,  og  er  en  af  de  ting  det  klæb- 
rige, sorte  stof,  der  bruges  som  vej- 
belægning er  lavet  af. 
En  sejltur  på  Nilen  må  have  været  me- 
get fornøjelig.  Den  store  flods  breder 


var  kranset  med  siv;  de  store,  nøgne 
rør  blev  ofte  tre  meter  høje  og  endte 
i  toppen  med  fjeragtige  stilke  og  små 
brune  blomster.  På  mange  steder  var 
hele  vandoverfladen  opfyldt  af  disse 
mærkelige  vandplanter.  Svaler  fløj  og 
krydsede  frem  og  tilbage  over  vandet 
på  jagt  efter  insekter,  medens  sorte  og 
hvide  Ibiser  (fugle  der  ligner  små  tra- 
ner) spankulerede  på  det  lave  vand  på 
jagt  efter  fisk  og  frøer.  Man  kunne 
måske  se  en  stor  krokodille  flyde  på 
vandet  eller  ligge  på  en  solbeskinnet 
bred.  I  nærheden  ville  man  se  dens 
ven,  kr  ^odillefuglen,  der  piller  i  kro- 
kodille s  tænder  og  piller  utøj  af  dens 
skænede  ryg. 

Men  sivene,  eller  „Ægyptens  Rør", 
som  de  undertiden  kaldes,  varen  plan- 
te der  blev  brugt  til  mange  andre  for- 
mål end  lige  netop  til  både  og  føde.  De 
gamle  ægyptere  brugte  dem  til  mange 
forskellige  ting,  som  f.  eks.  brændsel, 
sandaler,  klæder,  malerpensler,  reb, 
sejl,  måtter  og  endog  papir. 

Et  andet  navn  for  sivene  var  papyrus, 
hvorfra  vi  får  det  danske  ord  papir. 
Omkring  tyve  ark  af  dette  sivpapir  blev 
limet  sammen,  så  det  udgjorde  en  lang 
strimmel.  Denne  strimmel  blev  rullet 
rundt  om  en  stok  eller  metal  stav  i 
hver  ende  og  blev  kaldt  for  en  rulle. 
Mange  af  de  første  optegnelser,  ikke 
alene  fra  Ægypten,  men  fra  Græken- 
land og  Rom,  blev  skrevet  på  papyrus 
ruller. 

På  Mose  tid,  blev  skrivearbejdet  ud- 
ført med  en  pen  af  siv,  og  blækket  blev 
lavet  af  lampesod,  samt  klister  eller  lim 
opløst  i  vand. 

For  at  kunne  lave  et  ark  papir  af  papy- 
rus, som  det  blev  kaldt,  blev  der  an- 
vendt to  lag  tyndt  skåret  siv.  De  blev 
lagt  på  et  bord  og  limet  sammen.  Pa- 
piret lavet  af  de  bredeste  stykker  op- 
nåede den  bedste  pris.  De  to  lag  blev 
dyppet  i  nilvand,  der  måske  bevirkede 
at  de  blev  limet  sammen.  Derefter 
blev  det  presset  eller  stampet  og  tør- 
ret. Bagefter  blev  stykket  glattet  med 
en   konkylie  eller  et  stykke  elfenben. 


Det  ville  være  interessant  at  vide  om 
Moses  førte  nogle  af  disse  typiske 
ægyptiske  papirer  med  sig,  da  han 
rejste  med  Israels  børn  til  det  forjæt- 
tede land.  Brugte  han  papyrusruller  til 
nogle  af  sine  skrivelser?  Hvem  ved? 
Måske  vi  en  dag  vil  finde  ud  af  det.  O 

AF  CAROL  CONNER 

Udfyld  felterne  med  disse  farver: 

O      =   orange  LB  =   lyseblå 

Y      =   gul  T  =    lysebrun 

YG   =   gulgrøn  R  =   rød 

G      =   grøn  P  =    lyserød 

Tro  kommer  ikke  til  os  alle  med  det  samme,  men  deri- 
mod skridt  for  skridt.  Efterhånden  som  vi  udøver  tro  og 
modtager  bekræftelse  gennem  Åndens  vidnesbyrd,  vok- 
ser vor  tro  og  forøges  i  omfang. 

Nu  vil  vi  sammenligne  ordet  med  et  sædekorn.  Hvis  I  gi- 
ver plads  til,  at  et  sædekorn  kan  sås  i  jeres  hjerter,  og 
det  er  ægte  eller  godt,  og  I  ikke  kaster  det  ud  ved  jeres 
vantro  og  derved  sætter  jer  op  imod  Herrens  ånd,  da  vil 
det  begynde  at  svulme  i  brystet,  og  når  I  mærker  denne 
svuimen,  vil  I  begynde  at  sige  til  jer  selv:  Det  må  san- 
delig være  en  god  sæd,  eller  ordet  er  godt,  thi  det  be- 
gynder at  fylde  min  sjæl,  ja,  det  begynder  at  oplyse  min 
forstand,  ja,  det  begynder  at  blive  mig  behageligt. 
Ville  det  ikke  gøre  jeres  tro  større?  Jeg  siger  jo;  men 
alligevel  er  den  ikke  blevet  til  fuldkommen  kundskab. 
(Alma  32:28-29.) 


Således  er  vi  i  stand  til  at  vokse  og  omvende  os  på 
mange  områder  inden  for  Evangeliet.  Uden  denne  første 
smule  tro,  dette  grundlæggende  „ønske  om  at  tro"  er 
det  ikke  sandsynligt,  at  vi  vil  erfare  motivationen  til  en 
sådan  åndelig  vækst.  I  stedet  for  er  det  sandsynligt,  at 
vi  vil  fortsætte  i  åndeligt  mørke  (uoplysthed).  Tro  er  i 
sandhed  Evangeliets  første  princip. 

Lever  Gud?  Vil  mennesket  overvinde  døden?  Vil  gud- 
dommeligheden sejre?  Har  livet  nogen  mening?  Er  Jesus 
virkelig  Kristus?  Svaret  kommer  ikke  rungende  højt,  så 
alle  kan  høre  det.  I  stedet  for  kommer  svaret  som  et  tyst 
„ja"  til  dem,  der  „vil  pleje  .  .  .  (deres)  tro  med  stor  flid 
og  tålmodighed."    (Alma  32:41.)  Q 


Anvisninger  på  at  leve  livet 


AF  RICHARD  L  EVANS 


Der  er  altid  et  spørgsmål,  som  trænger  sig  på:  Hvor  skal  vi  eller  bør  vi  eller  kan  vi 
gå  hen  for  at  få  anvisninger  på,  hvordan  vi  skal  leve  livet?  Måske  kan  vi  drage  en 
parallel.  Hvor  ville  vi  gå  hen  for  at  få  anvisning  om  brugen  af  et  redskab,  en  bil,  et 
kompliceret  stykke  materiel?  Hvem  ved  mest  om,  hvad  tingene  er  lavet  til,  hvorledes 
de  skal  behandles  og  passes,  hvad  de  er  beregnet  til?  Det  er  tydeligt  nok  den,  som 
har  tegnet  eller  konstrueret  en  maskine,  der  højst  sandsynligt  udarbejder  en  instruk- 
tionsbog angående  den  pågældende  maskine.  Og  på  samme  måde  er  det  med  livet; 
skaberen  er  den,  som  ved  mest  om  dets  formål,  om  mennesker,  om  deres  mulig- 
heder. Skaberen  ved,  hvorfor  mådehold,  god  moral,  arbejde  og  respekt  for  loven  er 
af  afgørende  betydning  for  fred,  sundhed  og  lykke.  Han  har  givet  os  en  enestående 
hjerne,  enestående  fysiske  evner,  og  Han  har  rådet  os  til  at  gøre  visse  ting  og  til 
at  undlade  at  gøre  andre  ting,  og  til  ikke  at  skade  eller  forkludre  vort  liv  eller  vor 
samvittighed  med  usunde  vaner  eller  en  overfladisk  levevis  eller  en  usømmelig 
adfærd.  Det  er  naturligt,  at  det  bør  være  sådan.  Man  kan  ikke  forestille  sig  en 
fader  eller  moder,  der  ikke  er  interesseret  i  alt,  der  har  med  deres  børn  at  gøre: 
deres  fysiske,  mentale,  moralske  og  åndelige  sundhed  og  lykke.  Og  man  kan  ikke 
forestille  sig  vor  Fader  som  værende  uinteresseret  i  noget,  der  har  med  Hans  børn 
at  gøre.  Og  derfor  har  Han  givet  os  standarder,  råd,  krav,  befalinger,  love  og  leve- 
regler, for  at  vi  kan  virkeliggøre  vore  højeste  muligheder,  vor  højeste  lykke.  Hvor 
skulle  vi  ellers  henvende  os?  Hvem  kunne  vi  ellers  betro  vort  evige  liv?  Der  er  mange 
fremragende  mænd  på  jorden,  men  ingen,  der  ved  nok.  Til  dem,  der  er  i  nød,  til  dem, 
der  har  problemer,  til  dem,  der  søger  at  finde  en  udvej,  siger  jeg:  „Se  gennem  over- 
fladen, se  gennem  facaden,  se  gennem  de  skiftende  teorier,  den  uansvarlige  tole- 
rance, de  falske  forudsætninger.  Se  på  livets  betydning,  formål  og  fred  og  dets 
grænseløse  evigtvarende  muligheder.  Henvend  dig  til  Skaberen  for  at  få  de  anvis- 
ninger, du  søger  så  stærkt  efter.  O 

Den  præsiderende 
biskop  taler  til 

de  unge  om 


I  dyreverdenen  findes  der  ikke  sådan  noget  som 
varigt  familieliv.  Ungerne  bliver  meget  ofte  kun  passet 
af  moderen.  Og  i  dyreriget  er  ungerne  kun  hos  deres 
mor  eller  forældre  i  ganske  kort  tid  og  kun  indtil  de  har 
lært  at  skaffe  sig  føden. 

For  mennesket  er  der  imidlertid  tale  om  varigt  familieliv, 
og  skønt  et  barn  lige  fra  fødslen  er  mere  intelligent 
end  et  dyr,  strækker  forældrenes  formynderskab  sig 
over  mange  år.  Årsagerne  til  denne  lange  oplæringstid 
er  indlysende:  et  barn  skal  lære  meget  mere  end  blot 
det  at  skaffe  sig  føden. 

En  ung  mands  familie  og  hjem  kan  være  det  bedste 
universitet  —  endog  af  betydning  for  evigheden  —  han 
kan  studere  ved.  Dog  er  der  mange  unge  i  verden  i  dag, 
der  ikke  benytter  sig  af  de  fordele,  som  en  uddannelse 
inden  for  hjemmets  fire  vægge  tilbyder.  Den  vigtigste 
grund  hertil  er  at  en  del  unge  forsømmer  at  adlyde 
deres  forældre,  til   hvem  Herren  har  overladt  dem. 
Apostlen  Paulus  henviste  hertil,  idet  han  talte  om  „de 
sidste  dage".  Han  skrev: 

„Thi  menneskene  vil  blive  egenkærlige,  pengekære, 
pralende,  hovmodige,  spottelystne,  ulydige  mod  for- 
ældre, utaknemmelige,  ufromme."   (2  Tim.  3:2.) 
Der  er  mange   betydningsfulde   lektier  i   livet,   som   unge 
mænd  og  piger  bedst  og  mest  grundigt  lærer  i  hjemmet. 
En  sådan  lektie  er  lydighed  —  lydighed  mod  retfærdige 
principper. 

En  plag  kan  være  som  et  billede  af  skønhed  og  ung- 
dommeligt overmod;  endnu  er  det  hele  morskab  og 
fornøjelse,  der  ikke  har  noget  nyttigt  formål,  før  den 
lærer  at  adlyde.  Sådan  er  det  med  ungdommen  — 
indtil  den  lærer  at  adlyde,  vil  den  møde  skuffelser  og 
håbløshed  ved  hvert  skridt. 

Paulus  sagde,  at  selv  Frelseren  lærte  lydighed.  Paulus 
skrev: 

„Skønt  han  var  Søn,  lærte  han  lydighed  af  det,  han 
led,  og  da  han  havde  nået  fuldendelsen,  blev  han  ophav 
til  evig  frelse  for  alle,  som  er  lydige  mod  ham." 
(Heb.  5:8-9.) 


En  ung  mand,  der  ringeagter  sine  forældres  råd  og 
anvisninger,  snyder  sig  selv  for  en  god  lejlighed  til  at 
lære  lydighed.  De  velsignelser,  der  kommer  gennem 
lydighed  mod  forældre,  er  ikke  nye  —  de  er  evige.  En 
af  grundene  til  at  Nephi  blev  en  så  stor  leder  og  en  så 
magtfuld  Guds  tjener,  var  denne,  at  han  villigt  lærte  at 
adlyde  sin  fader.  Det  er  beskrevet  meget  smukt  med  disse 
ord  af  Nephis  fader  Lehi. 

„Og  derfor  har  Herren  befalet  mig,  at  du  og  dine  brødre 
skal  gå  tilbage  til  Labans  hus  og  søge  efter  disse 
optegnelser  og  bringe  dem  herud  i  ørkenen.  Og  se  nu, 
dine  brødre  knurrer  og  siger,  at  det  er  et  vanskeligt 
hverv,  jeg  har  pålagt  dem;  men  se,  jeg  har  ikke  pålagt 
dem  det,  men  det  er  en  befaling  fra  Herren.  Gå  derfor, 
min  søn,  og  du  vil  finde  yndest  hos  Herren,  fordi  du 
ikke  har  knurret.  Og  det  skete,  at  jeg,  Nephi,  sagde  til 
min  fader:  Jeg  vil  gå  og  gøre  det,  som  Herren  har 
befalet,  thi  jeg  ved,  at  Herren  ikke  giver  menneskene 
nogen  befaling,  uden  at  han  åbner  en  udvej  for  dem, 
så  at  de  kan  udføre  det,  som  han  befaler  dem." 
(1    Nephi  3:4-7.) 

En  anden  lektie,  som  ungdommen  kan  lære  i  hjemmet, 
er  taknemmelighed.  Vort  nuværende  samfund  gør  meget 
ud  af  ungdommen,  og  i  mange  tilfælde  ærer  det 
ungdommen.  Dog  er  ungdommens  pligt  overfor  for- 
ældrene den  samme,  som  den  var  i  tidligere  tid.  Herren 
har  sagt:   „Ær  din  fader  og  din  moder. . . 
(2  Mosebog  20:12.) 

Intet  sårer  et  moder-  og  faderhjerte  mere  end  et  utak- 
nemmeligt barn.  Når  utaknemmelighed  kommer  til 
udtryk  i  unge  mænds  og  pigers  tanker  og  handlinger, 
tyder  det  på  en  mangel  på  modenhed,  der  måske  opnås 
senere  i   livet.  Taknemmelighed  er  kendetegnet  på  en 
virkelig  retskaffen  mand  og  kvinde. 

Benjamin   Franklin  udtrykker  sine  tanker  om  taknemme- 
lighed med  følgende   ord: 

„For  mit  eget  vedkommende,  når  jeg  er  ifærd  med  at 
tjene  andre,  betragter  jeg  ikke  mig  selv  som  en,  der 
yder  gunstbevisninger,  men  som  en,  der  betaler  af 

på  en  gæld.   På  mine  rejser  og  efter  at  jeg   har  slået 
mig  til  ro,  har  jeg  modtaget  megen  venlighed  fra  mine 
medmennesker  og  utallige  velsignelser  fra  Gud.  Disse 
venligheder  og  gode  gerninger  fra  mine  medmennesker 
kan  jeg  kun  gengælde  ved  at  gøre  det  samme  overfor 
min  næste,  og  jeg  kan  kun  vise  min  taknemmelighed 
over  disse  velsignelser  fra  Gud  ved  at  være  villig  til  at 
hjælpe  mine  søskende.  For  jeg  tror  ikke  på,  at  tak  og 
komplimenter,  selv  om  de  bliver  gentaget  ugentlig,  kan 
erstatte  vore  virkelige  pligter  overfor  hinanden  og  da 
slet  ikke  dem,  vi  har  overfor  vor  Skaber."   („Franklin's 
Testimony,"  The  Treasury  of  the  Christian  Faith,  p.  292.) 
En  anden  af  de  mange  lektier,  som  et  hjem  kan  tilbyde, 
er  muligheden  for  at  lære  værdien  af  ærligt  arbejde  og 
anledninger  til  at  tjene.  Kristus  arbejdede  på  Josephs 
tømrerværksted;   David  vogtede  og  passede  sin  faders 
får.  Abraham  Lincoln  huggede  brænde,  og  Joseph  Smith 
arbejdede  på  sin  faders  farm.  Mulighederne  for  at  yde 


tjenester  i  hjemmet  er  ikke  så  mange,  som  de  engang 
var,  men  der  er  stadig  græsplæner,  der  skal  slåes, 
haver  at  passe,  senge  der  skal  redes,  opvask  der  skal 
ordnes  og  gulve  der  skal  vaskes. 
Den  pligtopfyldende  unge  mand  eller  pige  vil  forstå,  at 
disse  opgaver  giver  muligheder  for  at  lære  værdifulde 
lektier,  og  de  må  ikke  blot  betragtes  som  nedvær- 
digende arbejde. 

Hjemmet  giver  ungdommen  mange  muligheder  for  at 
lære  de  lektier,  de  trænger  til  at  lære,  for  at  gøre  dem 
bedre  rustede  til   livets  udfordringer.   I  de  fleste  tilfælde 
er  der  direkte  forbindelse   mellem  hvor  godt  disse 
lektier  bliver  lært,  og  hvor  godt  man  senere  klarer  sig 
i  tilværelsen. 

I  modsætning  til  dyreverdenen  har  ungdommen  i  dag 
forældre,  der  kan  lære  dem  mere  end  blot  at  få  føden, 
og  som  kan  berige  dem  med  nogle  af  de  bedste  lektier 
i  livet.  Men  ansvaret  for  at  lære  disse  lektier  hviler 
tungt  på  hver  enkelt  unge  mand  og  unge  pige.  Q 

Mål,  forståelse 


Svaret  på  spørgsmålet:  „Bør  der 
være  disciplin?"  kommer  igennem 
højt  og  klart.  „Ja,  det  er  nødvendigt,  at 
der  er  disciplin!"  Men  hvordan  og 
hvorfor  der  skal  være  disciplin,  bliver 
ikke  formuleret  så  klart.  Når  det  ikke 
vides,  hvad  der  forventes  ved  slut- 
ningen af  den  vejledende  situation, 
kommer  der  mislykkede  erfaringer  for 
alle,  som  er  indblandet. 
Vi  genkalder  os  historien:  Bobby  har 
i  flere  minutter  leget  nede  ved  ande- 
dammen, da  far  kalder  på  ham  og  si- 
ger, at  han  skal  komme  ind.  Bobby 
nærmer  sig  langsomt  sin  far,  idet  han 
kigger  ned  på  sine  tilmudrede  fødder 
og  våde  bukseben.  Da  faderen  ser 
mudderet  og  de  våde  bukser,  siger 
han  med  streng  stemme:  „Bobby, 
hvor  mange  gange  har  jeg  sagt  til  dig, 
at  du  skal  blive  fra  det  mudder  og 
vand?  Hent  mig  en  pilegren,  måske 
vil  en  endefuld  hjælpe  dig  med  at 
huske.  Bobby  var  væk  i  flere  minutter, 
før  han  igen  langsomt  nærmer  sig  sin 
far  —  denne  gang  med  hænderne  på 
ryggen.  Igen  var  hans  fars  stemme 
streng,  da  han  sagde:  „Jeg  venter,  giv 
mig  pilegrenen."  Bobby  trak  begge 
hænder  frem,  men  der  var  ingen  pile- 
gren, derimod  havde  han  flere  sten  i 
hver  hånd.  Så  sagde  han  med  spag- 
færdig stemme:  „Jeg  kunne  ikke  finde 
nogen  pilegren,  men  her  er  nogle 
sten,  du  kan  smide  efter  mig." 


Mål 

Som  forældre,  der  er  ansvarlige  for 
vore  børns  vejledning,  er  vi  interes- 
serede i  deres  opførsel  og  måder  at 
forandre  sig  på,  samt  hvordan  de  er 
i  stand  til  at  kontrollere  sig  selv. 
Vejledning  kan  blive  et  slag  mellem 
de  voksnes  og  børnenes  viljer.  Men 
som  i  alle  krige  må  der  være  en  sejr- 
herre. Skal  det  være  den  voksne  på 
bekostning  af  børnenes  nysgerrighed, 
spontanitet  og  selvagtelse,  eller  bør 
børnene  være  vinderne  på  grund  af 
deres  evne  til  at  optræde  herskende, 
negativt  og  voldsomt?  Magtkamp  er 
en  risiko  for  ethvert  forhold  og  bør 
derfor  undgås. 

Vejledningens  mål  er  at  lade  barnet 
vide,  hvad  der  er  forventet  af  det,  og 
derefter  give  det  erfaringer,  som  kan 
hjælpe  det  med  at  udvikle  selvdisci- 
plin eller  beherskelse,  der  kommer  in- 
defra. 


Forståelse 

Hvorfor  gør  børn  det,  de  gør,  og  hvor- 
når vil  de  forandre  sig?  Der  er  en 
grund  til,  at  børn  opfører  sig,  som  de 
gør.  Sommetider  tager  forældre  sig 
ikke  tid  eller  forsøger  slet  ikke  at 
forstå,  hvad  der  egentlig  lå  bag  bar- 
nets handling.  Hvor  mange  gange  har 
man  ikke  hørt  en  far  eller  mor  sige 
til  sit  barn:  „Hold  op  med  at  græde, 
ellers  skal  jeg  give  dig  noget  at  græde 
for."  Hvilket  vil  sige,  at  der  ingen 
grund  er  for  barnet  til  at  græde. 
Nogen  ting  er,  selvom  de  ikke  er 
acceptable  for  voksne,  naturlige  for 
børn  i  en  vis  alder,  og  de  er  sandsyn- 
ligvis kun  forbipasserende  ligesom 
årstiderne.  Hidsighedsanfald  er  en 
ganske  almindelig  reaktion  hos  små 
børn,  hvis  noget  mislykkes  for  dem. 
At  finde  ud  af  ting,  at  finde  ud  af 
hvilke  muligheder  et  objekt  eller  ma- 
teriale har  for  manipulationer,  er  en 
kraft  som  indefra  skubber  på  barnet. 
De  fleste  forældre  har  de  samme  be- 
kymringer: „Hvorfor  kan  mit  barn  ikke 
være  stille  i  Kirken?"  eller  „Netop  som 
jeg  gerne  vil  have,  at  det  opfører  sig 
ordentligt,  begynder  det  at  optræde." 
En  ny  situation  eller  en,  som  ikke  er 
tilpasset  til  barnet,  får  som  regel  bør- 
nene til  at  opføre  sig  på  en  måde,  som 
forældrene  ikke  bifalder. 
Det  sværeste  tidspunkt  i  mange  hus- 
holdninger er  spisetiden.  Moderen 
har  til  hensigt  at  lave  mad,  de  mindre 
børn  er  trætte  og  sultne,  og  faderen 
og  de  ældre  børn  har  brug  for  et  øre 
efter  at  have  været  hjemmefra  hele 
dagen.  Situationen  er  spændt,  og 
sommetider  gør  børnene  netop  det,  de 
gør,  fordi  de  ikke  er  klar  over,  hvad 
der  er  forventet  af  dem. 

Teknik 

Vejledning  involverer  vurdering  af  og 
reaktioner  til  handlinger.  Da  hver  af 
os  er  et  individuelt  individ,  der  har 
omgang  med  andre  selvstændige  indi- 
vider, vil  fremgangsmåden,  der  fører 
til  succes,  variere.  Men  der  er  nogle 
ledetråde,  der  kan  tjene  som  basis  for 
det  at  omgås  hinanden  i  almindelig- 
hed. 

For  det  første  viser  eller  lærer  straf 
ikke  barnet,  hvilken  slags  opførsel,  det 
er  du  ønsker.  Det  vil  måske  afskære 
fra  lignende  opførsel  og  belære  bar- 
net om,  hvad  det  ikke  må,  men  straf 
viser  ikke,  hvad  barnet  skulle  have 
gjort. 

Det  er  almindeligt  bekendt,  at  små 
børn  udviser  socialt  primitive  frem- 
gangsmåder. Almindeligvis  bider, 
skubber,  trækker  eller  slår  de,  hvis 
et  andet  barn  har  noget,  de  gerne  vil 
have,  for  at  komme  i  besiddelse  af 
tingen.  Mange  forældre  ser  denne 
opførsel  og  bliver  meget  nervøse. 
Sædvanligvis  er  der  en,  der  foreslår, 
at  den  eneste  måde  at  vise  barnet,  at 
det  ikke  må  bide,  er  at  bide  igen.  Men 
vil  det  at  bide  barnet  vise  det,  hvad 
man  ønsker,  det  skal  gøre? 
For  det  andet  er  det  ikke  klogt  at 
beskære  børns  nysgerrighed.  Dette  er 
det  samme  som  at  forsøge  at  standse 
dets  opvækst.  Begunstig  barnets  stil- 
len spørgsmål  og  forsøg  på  at  finde 
ud  af  ting.  Hvis  opførslen  skyldes  vok- 
sende nysgerrighed,  så  tolerer  det 
eller  bring  barnet  på  rette  vej,  men 
vær  forsigtig  med  at  standse  denne 
form  for  opførsel. 

At  lege  med  vand  er  en  af  de  mest 
beroligende  former  for  leg,  som 
mindre  børn  kan  engagere  sig  i.  Imid- 
lertid må  leg  med  vand  og  andre  lig- 
nende   former  for   leg    styres    på   en 


eller  anden  måde.  En  moder  kunne 
svare:  Nej,  jeg  kan  ikke  have,  at  du 
ligger  her  på  køkkengulvet  og  hælder 
vand  fra  et  bæger  til  et  andet,  men  du 
kan  gøre  det  udenfor  (eller  på  et  be- 
skyttet sted  inde  i  huset). 
For  det  tredie  forsøg  at  se  tingene 
fra  barnets  synspunkt.  Forsøg  hellere 
at  gøre  det  lettere  for  barnet  i  stedet 
for  at  regne  med,  at  det  kan  klare  sig 
hele  vejen  igennem  en  utålelig  situa- 
tion. Oprigtig  stolthed  ved  bare  det  at 
være  sig  selv  kan  ændre  et  barns  op- 
førsel. Nogle  voksne  mener,  at  kom- 
plimenter ikke  er  for  børn,  men  hvis 
der  er  grund  til  dem,  burde  de  benyt- 
tes. I  børnehaven  var  der  en  femårig 
dreng,  som  ligefrem  syntes  at  flyde 
over  med  gode  ideer.  Børnehave- 
lærerinden sagde  ofte  til  dette  barn: 
„John,  hvor  er  du  dygtig."  En  dag  sag- 
de en  af  forældrene  til  lærerinden: 
„Hvorfor  fortæller  De  altid  det  barn, 
at  han  er  dygtig?  Tror  De  ikke,  at  han 
bliver  egocentrisk?"  Lærerinden  sag- 
de, at  hun  følte,  at  børns  opførsel  var 
meget  påvirket  af,  hvordan  andre 
reagerede  på  deres  handlinger  gen- 
nem ord  og  gerning.  Et  stykke  tid  se- 
nere iagttog  John  en  misfornøjet  repa- 
ratør, der  var  i  færd  med  at  istand- 
sætte en  tilstoppet  vask  i  børnehaven. 
Da  reparatøren  havde  taget  faldrøret 
af  og  fandt  ud  af,  at  det  var  tilstoppet 
med  sand,  var  han  lige  ved  at  eksplo- 
dere. John,  som  havde  set  hele  ope- 
rationen, så  op  på  mandens  vrede  an- 
sigt og  sagde:  „Hold  da  op,  hvor  er 
De  dygtig,  når  De  er  i  stand  til  at 
reparere  den  vask."  Reparatørens 
*/rede  vendtes  straks  til  et  stort  smil, 
idet  han  sagde:  „Ja,  jeg  tror  nok,  at 
jeg  er  dygtig  til  det." 
En  fjerde  ledetråd  kan  være,  at  man 


skal  indpode  børnene  kærlighed,  var- 
me, venlighed  og  selvtillid. 
Børn    lærer  af,   hvordan   de   lever.   Et 
barn,    som    har   modtaget,    har   noget 
at  give  tilbage. 

En  femte  og  konkluderende  vejledning 
drejer  sig  om  at  lade  barnet  vide, 
hvad  man  forventer  af  det.  Lær  sna- 
rere barnet,  hvad  det  skal  gøre  i  ste- 
det for  at  lære  det,  hvad  det  ikke  skal 
gøre.  Hjælp  barnet  med  at  se  grun- 
den, resultatet  og  ansvaret.  Fremskaf 
erfaringer,  gennem  hvilke  barnet  kan 
udvikle  selvbeherskelse  gennem  for- 
ståelse snarere  end  gennem  frygt. 
Mary  havde  siddet  og  klippet  og  ma- 
let ved  kunstbordet.  Da  hun  var 
næsten  færdig  med  sit  billede,  opda- 
gede hun,  hvoriet  hendes  saks  klippe- 
de små  hjørner  og  stykker  af  papiret. 
Mary  klippede  og  iagttog  det  lille 
stykke  papir  flagre  ned  mod  gulvet. 
Snart  lignede  det  sne,  og  snart  så  gul- 
vet ud,  som  om  det  var  blevet  ramt  af 
en  storm.  Læreren  kom  hen  til  Mary 
og  sagde:  „Når  hr.  Olsen,  vor  skole- 
betjent, kommer  her  ind  for  at  gøre 
rent  i  aften,  vil  han  undre  sig  over, 
hvad  der  er  sket  i  dette  værelse." 
Mary  tænkte  sig  om  et  øjeblik  og  sva- 
rede så:  „Jeg  bliver  nødt  til  at  få 
ryddet  op  i  dette  rod.  Vil  de  holde 
fejebakken,  medens  jeg  fejer?" 
Undervis  i  din  disciplin  og  tag  initiati- 
vet til  at  diskutere,  forklare,  fortolke 
og  demonstrere  en  ønskelig  opførsel. 
Hvis  dit  vejledende  forhold  er  kon- 
stant, og  du  accepterer  det  faktum,  at 
ikke  enhver  erfaring  kan  være  succes- 
fuld —  det  tager  lang  tid  at  lære  —  vil 
du  eventuelt  nå  det  mål  at  have  eta- 
bleret en  selvtillid  og  beherskelse, 
som  kommer  fra  barnets  indre.         O 

Kærlighedens 
mirakel 


AF  WILLIS  S.   PETERSON 


Alle  de  store  principper  og  love,  som  styrer  os,  blev 
skabt  af  kærlighed,  for  at  menneskene  kunne  have  det 
godt  og  blive  lykkelige.  Den  højeste  form  for  kærlig- 
hed er  udtrykt  i  skrifterne:  „Thi  således  elskede  Gud 
verden,  at  han  gav  sin  søn  den  enbårne,  for  at  enhver, 
som  tror  på  ham,  ikke  skal  fortabes,  men  have  evigt 
liv."   (Johannes  3:16) 

Kærlighed  er  lovens  opfyldelse.  Da  Jesus  kom  med 
denne  udtalelse,  arbejdede  menneskene  på  at  komme 
hjem  til  vor  Fader  i  himlen  ved  at  holde  De  ti  Bud  og 
de  talløse  andre  befalinger,  de  havde  udledt  af  De  ti 
Bud.  Men  Jesus  sagde:  „Jeg  vil  vise  jer  en  enklere  vej. 
Hvis  i  vil  gøre  to  ting  —  elske  Gud  og  jeres  næste  — 
opfylder  I  hele  loven."  (Se  Romerbrevet  13:8  og  brevet 
til  Gaiaterne  5:14,  6:2) 

Det  er  gennem  kærlighed  og  især  gennem  kærlighed 
til  andre,  at  vi  bogstaveligt  talt  skaber  mirakler.  Der  er 
vor  himmelske  Faders  kærlighed  til  os  og  vores  kærlig- 
hed til  Ham,  der  bevæger  os  til  at  gøre  det  gode. 
Det  store  råd  i  himlen  blev  afholdt,  fordi  vor  Fader 
elskede  alle  sine  åndelige  børn.  På  dette  tidspunkt  gav 
de  åndelige  børn  udtryk  for  deres  ønsker,  i  kærlighed 
traf  de  deres  valg.  Jorden  blev  skabt  af  kærlighed  til 
os,  og  af  kærlighed  til  hinanden  skabte  Adam  og  Eva 
det  første  jordiske  hjem. 

Som  jordiske  børn  har  vi  vor  Fader  og  Moder  i  himlen, 
vore  fædre  og  mødre,  bedstefædre  og  bedstemødre 
her  på  jorden,  som  vi  kan  elske  og  blive  elsket  af. 
I  vort  forhold  til  dem  og  ved  at  leve  et  normalt,  sundt 
liv  oplever  og  erkender  vi  mange  gange  kærlighedens 
mirakel. 

Når  en  mand  og  en  kvinde  elsker  hinanden,  gifter  de 
sig  og  skaber  et  hjem.  Fødslens  mirakel  finder  sted,  når 


en  mor  giver  af  sig  selv  af  kærlighed  til  en  anden.  Så 
kommer  der  et  lille  barn  i  hjemmet,  som  skal  plejes 
og  elskes. 

Forældrene  planlægger,  ofrer  og  giver  alt,  hvad  de  har, 
for  at  gøre  barnets  liv  så  dejligt,  meningsfuldt  og  frugt- 
bart som  muligt.  Deres  kærlighed  til  det  er  så  stor,  at 
når  det  er  bedrøvet,  er  de  også  kede  af  det,  når  barnet 
slår  sig,  lider  de  også,  når  det  er  glad,  fryder  de  sig  også, 
og  når  det  opfører  sig  godt,  er  de  stolte. 
Således  forholder  det  sig  med  børn  og  deres  jordiske 
forældre,  og  det  samme  gør  sig  gældende  i  vort  forhold 
til  vore  himmelske  forældre. 

Og  kærligheden  mellem  forældre  og  børn  bliver  dybere 
med  årene.  Når  den  lille  datter  bliver  en  ung  kvinde, 
forelsker  hun  sig  i  en  prægtig  ung  mand,  og  de  for- 
bereder sig  til  ægteskabet. 

Om  morgenen  knæler  hele  familien  i  bøn  —  både  far, 
mor  og  børn.  Bønnen  er  et  udtryk  for  taknemmelighed 
til  deres  Fader  i  himlen,  for  deres  kærlighed  til  Ham 
og  for  deres  kærlighed  til  hinanden.  Ord  kan  ikke  for- 
klare dette  „noget",  de  føler,  men  følelserne  taler  til 
dem  og  får  dem  til  at  erkende  den  store  kærlighed,  de 
nærer  for  hinanden. 

Tiden  går  og  det  nye  hjem  bliver  velsignet  med  en  lille 
dreng.  Denne  lille  dreng  bliver  ikke  blot  elsket  af  sine 
forældre,  men  også  af  sine  bedsteforældre. 
En  helt  ny  form  for  kærlighed  ser  dagens  lys.  Den  lille 
dreng,  så  dejlig,  ren  og  elskelig  er  simpelthen  en  gave 
fra  himlen.  Det  lille  barn  kom  herned  på  grund  af  vor 
himmelske  Faders  kærlighed.  Hans  jordiske  forældre 
elsker  ham  af  hele  deres  hjerte,  og  hans  bedsteforældre 
oplever  en  ny  erfaring.  De  opdager,  at  deres  kærlighed 
til    det    lille   barn    er   ubeskrivelig    stor.  ...    De   spørger: 


„Elskede  vi  vores  egne  børn  lige  så 
højt?"  Ja,  de  elskede  deres  egne  lige 
så  højt.  De  ved  dette,  fordi  en  lille 
datterdatter  og  en  lille  sønnesøn  ved 
deres  ankomst  har  forøget  denne  er- 
faring og  bekræftet  dens  gyldighed. 
De  er  nu  ved  at  lære,  at  deres  kærlig- 
hed kan  forøges  og  udbrede  sig  til 
andre  uden  at  blive  formindsket  eller 
tabe  sin  kraft. 

Således  er  vor  himmelske  Faders 
kærlighed.  Det  er  derfor  Han  person- 
lig kan  drage  omsorg  for,  bevare,  be- 
tjene og  elske  enhver  af  os  med  den 
inderligste  kærlighed.  Vi  kan  sammen- 
ligne denne  guddommelige  kærlighed 
med  det  mirakel,  der  fandt  sted,  da 
vor  Frelser  bespiste  de  fem  tusinde 
mennesker.  Jesus  tog  fem  brød  og  to 
fisk,  velsignede  dem  og  gav  dem  til 
mængden.  „Og  de  spiste  alle  og  blev 
mætte  ...  og  ...  de  stykker,  der  blev 
tilovers,  fyldte  tolv  kurve."  (Se  Mat- 
tæus 14:15-21) 

Således  er  det  også  med  kærlighed. 
Jo  mere  kærlighed  vi  giver,  jo  mere 
har  vi  at  give.  Vore  evner  til  at  skabe 
varige,  værdifulde  forbindelser  med 
vore  kære  og  med  vor  næste  vokser. 
På  samme  måde,  som  Jesus  udførte 
miraklet  med  brødene  og  fiskene,  kan 
ethvert  menneske  udføre  kærlighe- 
dens mirakel.  O 


Fællesrecitation  d.  1.  marts  1970 

De  to  skriftsteder  bør  læres  udenad  i  løbet  af  februar  måned  af  eleverne  i 
kursus  9  og  13.  Hver  klasse  reciterer  et  skriftsted  ved  søndagens  forprogram 
fastesøndag. 

KURSUS  9: 

(Efter  Kristi  opstandelse  blev  mange  grave  åbnet  og  værdige  ånder,  genforenet 
med  deres  legemer,  viste  sig  som  vidner  om  opstandelsen.) 
„og  gravene  åbnede  sig,  og  mange  af  de  hensovede  helliges  legemer  opstod, 
og  de  gik  ud  af  gravene  og  kom  efter  hans  opstandelse  ind  i  den  hellige  stad  og 
viste  sig  for  mange."  (Matt.  52-53.) 

KURSUS  13: 

(Ren,  uselvisk  kærlighed,  ligesom  den  evige  kærlighed,  Kristus  nærede  for  os, 
er  den  største  dyd,  vi  kan  dyrke.) 

„Men  den  kærlighed,  som  er  Kristi  rene  kærlighed,  forbliver  evindelig;  og  den, 
som  på  den  yderste  dag  findes  i  besiddelse  af  den,  med  ham  er  alt  vel." 

(Moro.  7:47.) 


Nadververs 

Ledsagende    orgelmusik  til    nadver- 
verset i  februar. 
Senior  Søndagsskolen: 
„Men  søg  først  Guds   rige  og  hans 
retfærdighed."  (Mattæus  6:33) 

Junior  Søndagsskolen: 
„Du  skal  elske  din  næste  som  dig 
selv."  (Mattæus  22:39) 


Darwin  K.  Wolford 

SØNDAGSSKOLE 


Lærerens 
vigtigste  opgave 
og  udfordring 
er . . . 


At  antænde  og  nære  kundskabens  bål 


En  lærer  i  Søndagsskolen,  der  træder  ind  i  et  klasse- 
værelse uden  først  at  finde  ud  af  grunden  til,  at  han  er 
blevet  kaldet  til  dette  arbejde,  er  dømt  til  at  skulle  mislyk- 
kes eller  lide  nederlag.  Det  er  bydende  nødvendigt,  at 
hver  lærer  ved,  hvorfor  han  er  blevet  kaldet  til  at  under- 
vise, hvad  man  forventer  han  skal  gøre,  og  hvor  godt 
man  forventer,  at  han   gør  det. 

Hvis  en  lærer  i  Søndagsskolen  på  en  eller  anden  måde 
har  fået  den  opfattelse,  at  hans  formål  er  at  fortælle 
historier  og  holde  børnene  i  ro,  bliver  han  nødt  til 
endnu  en  gang  at  undersøge  sin  tro  med  hensyn  til  Søn- 
dagsskolens formål,  som  det  fremgår  af  Søndagsskolens 
Håndbog: 

Hovedansvaret  for  undervisning  i  Evangeliet  påhviler 
hjemmet.  Søndagsskolen  hjælper  hjemmet  med  denne 
opgave. 

Søndagsskolens  formål  er  at  forkynde  Jesu  Kristi  Evan- 
gelium for  ethvert  medlem  af  Kirken  og  for  Kirkens 
undersøgere,  som  besøger  Søndagsskolen. 
Søndagsskolens  undervisning  bør  resultere  i  udviklingen 
af  en  levende  tro  på  Gud  Faderen,  Hans  søn  Jesus 
Kristus  og  på  den  Helligånd  —  og  i  et  vidnesbyrd  om, 
at  Præstedømmet  og  principperne  i  Jesu  Kristi  Evan- 
Hum  er  blevet  gengivet  gennem  profeten  Joseph  Smith 
og  fortsat  gennem  levende  profeter. 

Bed,  søg,  bank  på 

Hvis  undervisningen  skal  resultere  i  udviklingen  af  tro 
på  Guddommen  og  i  et  personligt  vidnesbyrd  om  Evan- 
geliets sandhed,  kræves  der  mere  end  at  få  børnene  til 
at  være  rolige  ved  at  fortælle  historier. 

Hvordan  udvikler  man  tro  og  personlige  vidnesbyrd.  Den 
sikreste  vej  går  gennem  personlig  anstrengelse  —  per- 
sonlig søgen  —  gennem  faste,  bøn,  studier,  meditation 
og  ved  at  omsætte  Evangeliets  principper  i  praksis. 
En  lærers  vigtigste  opgaver  er:  (1)  at  opmuntre  eleverne 
til  personlig  søgen,  og  (2)  at  hjælpe  eleverne  at  finde 
svar  på  deres  egne  spørgsmål  om  Evangeliet. 
Frelseren  fortalte  os,  at  vi  selv  skulle  søge: 

Bed,  så  skal  der  gives  jer;  søg,  så  skal  I  finde; 

bank  på,  så  skal  der  lukkes  op  for  jer. 

(Mattæus  7:7) 
Hvert  af  ordene:    „bed",    „søg"    og   „bank  på"    lader  os 
forstå,   at  der   må   udfoldes   personlig   aktivitet   og   ydes 
en   voksende   anstrengelse. 

At  lære  Evangeliets  principper  kræver  mere  end  blot  at 
sidde  passivt  og  lytte  til  lektierne.  Man  må  deltage 
aktivt  og  begejstret  i  lektierne,  før  man  for  alvor  vil 
begynde  at  søge  selv. 

En  lærer  må  have  et  klart  og  bestemt  mål  med  hver 
lektie,  som  vækker  lysten  til  en  personlig  anstrengelse 
og  hjælper  eleverne  med  at  finde  svar  på  deres  egne 
spørgsmål.  På  grund  af  dette  er  det  ikke  altid  klogt  at 
give  børn  svar  på  deres  spørgsmål,  da  dette  ofte  er  en 
måde,  hvorpå  man  får  dem  til  at  holde  op  med  at  søge 
selv.  Hvis  et  barn  hele  tiden  får  svar  på  spørgsmålene, 
giver  det  sig  måske  tilfreds  med  det  og  opgiver  at  danne 
sig  en  mening  selv. 

Hvis  en  lærer  f.  eks.  skal  skabe  interesse  for  at  læse 
i  de  hellige  skrifter,  må  han  få  de  unge  til  at  forstå,  at 
disse  skrifter,  tillige  med  faste  og  bøn,  kan  give  svar  på 
deres  øjeblikkelige  spørgsmål  og  problemer. 


AF  LYNN  STODDARD 


At  returnere  spørgsmålene  til  børnene  i  klassen,  så  de 
vil  stræbe  efter  at  finde  deres  egne  personlige  svar,  er 
en  god  måde  at  holde  deres  søgen  vedlige  på. 

To  hovedformål  med  undervisningen 

Det  er  vigtigt,  at  lærerne  planlægger  hver  søndags 
lektie  inden  for  rammerne  af  de  hovedformål,  som  vi 
før  fremsatte: 

(1)  At  opmuntre  eleverne  til  personlig  søgen,  og 

(2)  At  hjælpe  eleverne  med  at  finde  svar  på  deres  egne 
spørgsmål    om    Evangeliet. 

Disse  formål  med  undervisningen  kunne  omskrives  på 
denne  måde: 

(1)  At  stimulere  eller  vække  elevernes  ønske  om  at  vide, 

og 

(2)  At  hjælpe  dem  med  at  samle  oplysninger  gennem  per- 
sonlig søgen. 

Det  er  med  andre  ord  vigtigt,  at  vi  hjælper  eleverne  med 
at  lære,  hvordan  man  lærer  —  at  finde  svar  på  deres 
egne  spørgsmål  om  Evangeliet  og  ved  at  udarbejde  den- 
ne viden  gennem  deres  åndelige  „elektronhjerner"  at 
nå  til  personlig  anvendelse  af  den. 
Med  dette  formål  kan  vi  godt  opgive  ideen  om,  at 
lærerens  hovedformål  er  at  fremlægge  oplysninger.  En 
lærers  fornemste  opgave  er  at  antænde  og  nære 
kundskabens  bål.  Eleverne  bliver  på  den  måde  en  selv- 
startende, selv-dirigerende,  selv-fremdrivende  søger  af 
sandheden  hele  livet.  En  lærer,  som  ved,  at  hans  ho- 
vedopgave er  at  hjælpe  hvert  barn  i  dets  personlige 
stræben  efter  en  mening,  planlægger  mange  ideer,  som 
kan    igangsætte    og    videreføre    denne    søgen    efter    en 


mening  og  lede  eleven  henimod  livets  frugtbare  stier. 
Hvis  lærere  kan  lære  at  se  på  sig  selv  som  nogle,  der 
giver  råd  om,  hvordan  man  lærer,  vil  de  blive  i  stand  til 
at  undervise  på  en  måde,  som  vil  hjælpe  Guds  sønner 
og  døtre  til  at  udvikle  deres  enestående  gaver,  talenter, 
tro  og  vidnesbyrd.  Det  er  en  del  af  den  evige  plan,  at 
hvert  enkelt  af  vor  Faders  børn  er  ansvarlige  for  at  fuld- 
kommengøre sig  selv  (af  egen  fri  vilje).  Når  han  ved 
dette,  vil  en  lærer  planlægge  sine  lektier,  så  de  giver 
børnene  forskellige  muligheder,  som  de  kan  bruge  til 
brænde  til  deres  kundskabsbål. 

De,  som  „hungrer  og  tørster  efter  retfærdighed",  vil  nå 
Søndagsskolens  mål  hurtigere  end  dem,  hvis  kundskabs- 
bål  blafrer.  At  være  den,  der  antænder  kundskabens 
bål  er  en  lærers  største  opgave  og  udfordring. 

ALBERT  ZOBELLjr. 


Jeg  sov  på  min  post 


Ældste  Orson  F.  Whitney  (1855-1931), 
en  af  Kirkens  forfattere,  blev  kaldet  til 
apostel  den  9.  april  1906,  samtidig  med 
George  F.  Richards  og  David  O. 
McKay. 

Ældste  Whitney,  som  altid  var  en  po- 
pulær og  meget  efterspurgt  taler,  talte 
ved  G.U.F.  konferencen  i  juni  1925  og 
mindedes,  hvordan  han  som  en  ung 
mand  på  21  år  var  på  mission  i  Penn- 
sylvanien  og  havde  haft  held  med  at 
udtrykke  sine  tanker  i  avisartikler  og 
digte. 

Hans  kammerat  A.  M.  Musser,  som 
var  veteran  i  arbejdet  og  25  år  ældre 
end  Orson  Whitney,  skændte  på  ham: 
„Du  bliver  nødt  til  at  studere.  Kirkens 
bøger.  Du  blev  sendt  ud  for  at  præ- 
dike Evangeliet  og  ikke  for  at  skrive  i 
aviserne." 

Unge  Whitney  vidste,  at  hans  kamme- 
rat havde  ret,  men  han  vedblev  med 
at  skrive,  fascineret  ved  at  opdage,  at 
han  kunne  føre  en  pen.  Som  han  selv 
sagde  den  lørdag  aften  i  G.U.F.  i  1925: 
„En  nat  drømte  jeg  —  hvis  det  kan 
kaldes  en  drøm  —  at  jeg  var  i  Gethse- 
mane  have  og  var  vidne  til  Frelserens 
dødskamp.  Jeg  så  Ham  så  klart,  som 
jeg  ser  denne  forsamling.  Jeg  stod  bag 
et  træ  i  forgrunden,  hvor  jeg  kunne  se 
alt,  uden  selv  at  blive  set.  Jesus  kom 
sammen  med  Peter,  Jakob  og  Johannes 
ind  gennem  en  lille  låge  ved  min  højre 
side.  Han  efterlod  de  tre  apostle  dér 
efter  at  have  bedt  dem  om  at  knæle 
ned  og  bede,  og  Han  gik  over  til  den 

anden  side,  hvor  Han  også  knælede 
ned  og  bad.  Det  var  den  bøn,  som  vi 
alle  kender:  „Fader,  om  du  vil,  så  tag 
denne  kalk  fra  mig!  dog  ske  ikke  min 
vilje,  men  din!"  (Lukas  22:42) 
Medens  Han  bad,  strømmede  tårerne 
ned  ad  Hans  ansigt,  der  var  vendt  mod 
mig.  Jeg  blev  så  bevæget  ved  dette 
syn,  at  jeg  også  græd  af  ren  og  skær 
medfølelse  med  Hans  store  pine.  Mit 
hjerte  knugede  sig  sammen  af  med- 
lidenhed, jeg  elskede  Ham  af  hele  mit 
sind  og  længtes  efter  at  være  sam- 
men med  Ham,  som  jeg  aldrig  havde 
længtes  før. 

Lidt  efter  rejste  Han  sig  og  gik  hen  til 
apostlene,  som  var  faldet  i  dyb  søvn. 
Han  vækkede  dem  blidt  og  spurgte 
dem  i  en  mildt  bebrejdende  tone,  uden 
mindste  anstrøg  af  vrede  eller  bitter- 
hed, om  de  ikke  kunne  våge  sammen 
med  Ham  én  eneste  time.  Der  stod 
Han,  med  verdens  synd  på  sine  skul- 
dre, bærende  på  hele  menneskehe- 
dens smerte,  og  de  havde  ikke  kunnet 
våge  sammen  med  Ham  en  eneste 
stakkels  time! 

Han  gik  igen  hen  for  at  bede  og  vendte 
tilbage  og  fandt  dem  atter  sovende. 
Igen  vækkede  Han  dem,  advarede  dem 
og  vendte  tilbage  for  at  bede.  Dette 
skete  tre  gange,  indtil  Hans  udseende 
stod  fast  prentet  i  min  bevidsthed  ■ — 
ansigtet,  skikkelsen  og  bevægelserne. 
Han  var  en  ædel  fremtoning  med  en 
majestætisk  holdning  —  slet  ikke  det 
svage    feminine    væsen,    som    nogle 


malere  har  gjort  Ham  til,  men  en  virke- 
lig Gud  blandt  mennesker  og  dog  så 
ydmyg  og  beskeden  som  et  lille  barn. 
Da  syntes  billedet  med  et  at  forandre 
sig  scenen  forblev  dog  den  samme.  I 
stedet  for  før  var  det  nu  efter  kors- 
fæstelsen, og  Frelseren  stod  nu  sam- 
men med  de  tre  apostle  ved  min  ven 
stre  side.  De  var  i  færd  med  at  stige 
op  til  himlen.  Jeg  kunne  ikke  udholde 
det  længere.  Jeg  løb  ud  fra  mit  skjule- 
sted, faldt  ned  for  Hans  fødder,  slog 
mine  arme  om  Hans  knæ  og  tryglede 
Ham  om  at  tage  mig  med  sig. 
Jeg  glemmer  aldrig  den  venlige  og  mil- 
de måde,  hvorpå  Han  bøjede  sig  og 
rejste  mig  op  og  omfavnede  mig.  Jeg 
følte  mig  så  levende,  så  virkelig,  at 
jeg  kunne  mærke  varmen  fra  Hans  le- 
geme, som  jeg  hvilede  imod.  Så  sagde 
Han:  „Nej,  min  søn,  disse  har  afsluttet 
deres  arbejde,  og  de  kan  gå  med  mig, 
men  du  må  blive  her  og  afslutte  dit." 
Jeg  klamrede  mig  stadig  til  Ham.  Idet 
jeg  så  op  i  Hans  ansigt  —  for  Han  var 
højere  end  jeg  —  bønfaldt  jeg  Ham 
alvorligt:  „Så  lov  mig,  at  jeg  vil  kom- 
me hjem  til  dig  til  sidst."  Han  smilede 
smukt  og  mildt  og  svarede:  „Det  af- 
hænger helt  af  dig  selv."  Jeg  vågnede 
med  en  klump  i  halsen  og  så,  at  det 
var  blevet  morgen. 

„Det  er  fra  Gud",  sagde  ældste  Mus- 
ser, da  han  hørte  historien. 
„Det  behøver  du  ikke  at  fortælle  mig", 
svarede   ældste  Whitney,   og   så   for- 
talte han  den  store  G.U.F.  forsamling: 

Forts,  på  side  38 


Fra  Missionens 


Kære  opbyggere  af  Riget! 

Tak  for  det  arbejde  I  indtil  nu  har  udført  i  M/M-pro- 
grammet,  som  I  har  hørt  så  meget  om  ved  vore  sidste 
konferencer,  og  som  vil  hjælpe  os  til  at  bringe  mange 
medlemmer  ind  i  Kirken  i  1970. 
De  Hellige  udfører  et  stort  arbejde  for  at  finde  folk. 
De  opfordrer  deres  slægtninge,  deres  venner,  deres 
butiksindehavere,  deres  skomager  og  alle  andre  de 
kender  til  at  komme  til  deres  hjem  til  M/M-møde. 
Mange  af  dem  har  taget  dem  med  til  Kirkens  møder. 
Hjælpeforeningen  har  gjort  et  bemærkelsesværdigt 
arbejde,  og  det  samme  har  G.U.F.,  Primary  og  Søn- 
dagsskolen over  hele  missionen. 
Alle  er  så  begejstrede,  at  jeg  er  sikker  på,  at  Kirkens 
Præsident,  David  O.  McKay,  som  var  den  første  der 
sendte  ordet:  „Hvert  medlem  en  missionær",  ud, 
er  glad  og  lykkelig  derover. 

Vi  har  været  så  glade  over  resultaterne.  Missio- 
nærerne har  meget  travlt  med  M/M-møder,  og  resul- 
taterne er  fantastiske.  Vi  gør  alt  hvad  vi  kan  for  at 
undervise  disse  undersøgere.  Vi  takker  jer  mange 
gange  for  jeres  hjælp. 


Der  har  endda  været  nogle  Hellige,  som  mente,  at 
de  ikke  kunne  få  nogen  til  at  lytte,  men  de  opdagede, 
at  deres  venner  og  naboer  var  rede  og  villige  til  at 
komme  til  deres  hjem  til  M/M-møder. 
I  vil  alle  få  en  hel  del  at  høre  om  dette,  efterhånden 
som  året  skrider  frem. 

Jeg  vil  gerne  bede  jer  om  at  faste  og  bede  an- 
gående jeres  venner  og  slægtninge.  De  har  brug 
for  at  høre  Evangeliets  budskab,  som  I  har  så  kært. 
Vi  har  missionærerne  til  at  hjælpe,  så  vær  ikke  be- 
kymret over  hvad  der  skal  siges.  Hav  blot  mod  til 
at  spørge  dem,  efter  at  have  bedt  og  tænkt  over  det, 
og  så  vil  Herren  lade  jer  vide,  hvem  I  skal  sætte  jer 
i  forbindelse  med.  Bliv  ikke  modløs,  hvis  de  siger 
nej.  Jeres  ansvar  er  blot  at  spørge  dem. 
Vi  er  så  glade  over  alle  jer,  som  vi  har  truffet,  vi 
ønsker  at  lære  jer  bedre  at  kende.  Vi  arbejder  alle 
for  samme  sag,  vi  er  alle  her  for  at  sprede  det  glade 
budskab. 

Til  slut  vil  jeg  blot  sige,  at  den  bedste  måde,  ja,  i 
virkeligheden  den  eneste  måde  til  at  belære  eller 
påvirke  folk  er  ved  eksempel.  Sæt  jeres  liv  i  orden, 
lev  rigtigt,  vær  lykkelige,  vær  begejstrede,  hav  tilgi- 
velse og  kærlighed,  elsk  hinanden,  og  elsk  Herren, 
så  vil  udfordringen  for  1970  til  at  bringe  et  nyt  med- 
lem eller  en  ny  familie  ind  i  Kirken  være  jeres  vel- 
signelse. 

Vi  kan,  med  Herrens  hjælp,  opbygge  Hans  rige,  og 
det  er  vor  velsignelse  at  gøre  det. 
Gud  velsigne  jer,  når  I  sætter  jeres  eget  hjem  i  orden, 
så  I  kan  være  et  levende  eksempel  for  dem,  som 
ser  jer,  og  så  vil  de  sige:  „Hvis  det  er  det  Evangeliet 
gør  for  menneskene,  så  trænger  jeg  til  det  i  mit 
hjem." 
Tak,  tak,  og  Gud  velsigne  jer. 

Paul  L.  Pehrson,  missionspræsident 

Basunens  tydelige  lyd 


AF  ÆLDSTE  SPENCER  W.  KIMBALL 


Eller  hvis  en  basun  giver  utydelig  lyd,  hvem  vil  så  gøre 

sig  rede  til  kamp  ?  -  7.  Kor.  14 : 8 


I  går,  da  den  flyvemaskine,  jeg  befandt  mig  i,  hævede 
sig  fra  jorden  og  steg  højere  og  højere,  hørtes  stewar- 
dessens stemme  tydeligt  gennem  højttaleren:  „Vi  be- 
væger os  ind  i  et  uvejrsområde.  Vi  er  ikke  i  fare,  men 
det  vil  måske  blive  lidt  uroligt;  sørg  for  at  Deres  sikker- 
hedsbælter er  betryggende  spændt." 
Som  en  af  Kirkens  ledere  og  til  en  vis  grad  ansvarlig  for 
ungdommen  og  dens  vel,  opløfter  jeg  min  røst  og  siger 
til  de  unge:  „I  befinder  jer  på  en  farlig  kampplads  i  en 
farlig  tidsperiode.  Spænd  jeres  bælter,  hold  fast,  så  kan 
I  slippe  levende  gennem  uvejret." 
Paulus  skrev  til  de  hellige  i  Korint: 

Eiler  hvis  en  basun  giver  utydelig  lyd,  hvem  vil  så  gøre 
sig  rede  til  kamp?  (1.  Kor.  14:8) 

Lad  mig  med  dette  som  indledning  først  sige  lidt  om  ord 
for  derefter  at  forbinde  dem  med  mit  emne. 


To  stærke,  magtfulde  ord 

Ord  er  meddelelsesmidler,  og  forkerte  meddelser  øver 
forkert  indflydelse.  Resultatet  bliver  uorden  og  misfor- 
ståelser. Ord  underbygger  hele  livet,  de  er  værktøjet  i 
vore  erhverv;  med  ord  giver  vi  udtryk  for  vore  følelser, 
og  med  ord  noterer  vi  vor  fremgang.  Ord  kan  få  hjertet 
til  at  hulke  og  tårerne  til  at  strømme.  Ord  kan  være  op- 
rigtige, eller  de  kan  være  hykleriske.  Mange  af  os  er 
fattige  på  ord  og  føler  os  derfor  klodsede,  når  vi  skal 
tale,  så  det  sommetider  ikke  bliver  andet  end  plapren. 
Paulus  skrev: 

.  .  .  hvis  I  ikke  med  jeres  tunge  fremfører  tydelig  tale, 
hvorledes  skal  man  da  kunne  forstå,  hvad  I  siger?  I  står 
jo  og  taler  hen  i  vejret.  (1.  Kor.  14:9.) 
Ord  skal  være  gode  og  milde  eller  faste  og  bestemte, 
alt  efter  situationens  behov.  I  samfundslivet,  og  sande- 
lig også  hvad  det  moralske  liv  angår,  må  man  derfor 
være  nøje  med  at  vælge  de  rette  ord  til  at  give  udtryk 
for  tanken  og  idéen. 

De  to  ord,  jeg  ønsker  at  opholde  mig  ved,  er  kærlighed 
og  begær,  stærke  og  magtfulde  ord:  kærlighed  og  begær. 


„Ja,  vi  gav  efter" 

Lad  mig  begynde  med  en  historie.  Over  for  mig  ved  mit 
skrivebord  sad  en  nydelig  ung  mand  på  19  år,  og  en 
smuk,  genert,  men  charmerende  ung  pige  på  18  år.  De 
så  forlegne,  bange,  næsten  forfærdede  ud.  Han  indtog 
en  defensiv  holdning,  lige  på  grænsen  til  det  aggressive 
og  oprørske.  De  tilstod,  at  de  havde  brudt  regelen  for 
god  moral  og  således  havde  handlet  stik  imod  visse 
samfundsstandarder,  men  de  citerede  ugeblade,  aviser 
og  talere,  som  sagde  god  for  førægteskabeligt  seksual- 
liv og  understregede,  at  kønslivet  var  en  fuldbyrdelse 
af  menneskets  tilværelse. 
Havde  de  ikke  læst  i  et  eller  andet  universitetsblad  om 

det  nye  frihedsbegreb,  hvor  førægteskabelig  forbindelse 
blev  sanktioneret  eller  i  hvert  fald  ikke  forbudt?  Kunne 
man  ikke  se  løsagtigheden  i  enhver  biograf,  ethvert 
teater,  i  TV  og  i  ugebladene?  Havde  de  ikke  diskuteret 
dette  i  omklædningsrummene  og  ved  private  sammen- 
komster? Var  det  da  ikke  blevet  temmelig  godt  under- 
bygget inden  for  deres  verden,  at  seksualliv  før  ægte- 
skabet ikke  var  så  forkert?  Burde  man  ikke  have  en 
prøvetid?  Hvordan  kunne  man  ellers  vide,  om  man  pas- 
sede sammen  for  ægteskabet? 

Til  sidst  sagde  den  unge  mand:  „Ja,  vi  gav  efter  for 
hinanden,  men  vi  tror  ikke,  det  er  forkert,  for  vi  elsker 
hinanden."  —  Jeg  troede,  jeg  havde  misforstået  dem. 
Siden  verdens  begyndelse  er  der  sket  utallige  overtræ- 
delser af  moralen,  men  at  høre  dem  retfærdiggjort  af  en 
ung  Sidste  Dages  Hellig  chokerede  mig.  Han  gentog: 
„Nej,  det  er  ikke  forkert,  fordi  vi  elsker  hinanden."  Her 
havde  vi  et  af  hine  misbrugte  ord  på  bare  seks  bog- 
staver. 

Også  Peter  formanede  os:  „Vær  ædru  og  våg;  jeres 
modstander,  Djævelen,  går  omkring  som  en  brølende 
løve  og  søger,  hvem  han  kan  opsluge.  (1.  Peter  5:8.) 
Frelseren  sagde,  at  hvis  det  var  muligt,  ville  endog  de 
udvalgte  blive  bedraget  af  Lucifer.  Han  anvender  sin 
logiske  sans  til  at  forvirre  menneskene  og  sin  måde  at 
give    „fornuftige  forklaringer"    på  til   at   ødelægge   dem. 

Han  vil  fordunkle  meninger,  åbne  døren  lidt  efter  lidt  og 
lede  os  fra  det  reneste  hvide  gennem  alle  grå  farve- 
toner til  det  sorteste  sorte. 

Dette  unge  par  så  forskrækket  op,  da  jeg  fast  og  be- 
stemt foreholdt  dem  dette:  „Nej,  mine  kære,  unge  men- 
nesker, I  elskede  ikke  hinanden,  I  begærede  snarere 
hinanden." 

Og  her  har  vi  så  det  andet  misbrugte  ord. 
Paulus  sagde  til  Titus:  „Alt  er  rent  for  de  rene;  for  de 
besmittede  og  vantro  er  derimod  intet  rent,  men  hos 
dem  er  både  forstand  og  samvittighed  besmittet.  De 
hævder  at  kende  Gud,  men  i  gerning  fornægter  de  ham, 
afskyelige  som  de  er,  og  ulydige  til  enhver  god  gerning." 
(Titus  1:15-16.) 

Kærlighed  og  Begær 

Jeg  ønsker  i  dag  at  hjælpe  de  unge  mennesker  ved  at 
forklare  meningen  af  ord  og  handlinger,  at  befæste  dem 
imod  fejltagelser,  angst,  smerte  og  sorg. 
Den  unge  mand  og  den  unge  pige  sad  stille  og  lyttede 
ærbødigt.  Jeg  var  ikke  helt  vis  på,  at  de  forstod  mig. 
Tilsyneladende  var  deres  forkerte  begreber  blevet  sti- 
vet så  kraftigt  af  og  så  længe,  at  det  var  svært  for  dem 
lige  pludseligt  at  forandre  mening. 

Vi  talte  om  ord,  korte  ord  som  „løfte  og  læne",  „skjule 
og  lure",  „flygte  og  blive",  „tabe  og  vinde",  „falde  og 
rejse  sig",  „åbne  og  lukke",  „leve  og  dø",  „helvede  og 
hjem"  —  og  så  igen:  kærlighed  og  begær.  Kærlighedens 
skønne  og  hellige  verden  havde  de  besmittet,  indtil  den 
havde  udartet  sig  til  at  blive  en  sovekammerat  med  be- 
gær, altså  lige  det  modsatte.  Så  langt  tilbage  som  til 
Esajas  blev  bedragere  og  rationalister  fordømt: 
Ve  dem,  der  kalder  ondt  for  godt  og  godt  for  ondt,  gør 
mørke  til  lys  og  lys  til  mørke,  gør  beskt  til  sødt  og  sødt 
til  beskt!  Ve  dem,  de  tykkes  sig  vise  og  er  kloge  i  egne 
tanker!  (Es.  5:20-21.) 

Paulus  udfordrede  korinterne:  Fly  utugt!  .  .  .  den,  som 
bedriver  utugt,  synder  mod  sit  eget  legeme.  (1.  Kor. 
6:18.) 

For  at  de  hellige  skulle  undgå  ulykker,  formanede  Pau- 
lus de  hellige  til  „ikke  at  have  samkvem  med  utugtige 
mennesker.  „Og  han  opfordrede  folk  til  at  udstøde  „det 
onde  menneske  af  jeres  kreds."  (Se  1.  Kor.  5:9-13.) 
Åh,  om  vore  unge  dog  kunne  lære  denne  vigtige  lektie: 
altid  at  holde  sig  til  godt  selskab,  aldrig  at  findes  blandt 
dem,  som  sigter  mod  at  sænke  deres  standarder!  Gid 
hver  ung  ville  vælge  kammerater,  som  vil  hjælpe  ham 
til  at  gå  forsigtigt  og  at  prøve  at  nå  det  højeste.  Måtte 
de  aldrig  vælge  kammerater  der  vil  tilskynde  dem  til  at 
give  sin  hen  i  ligegyldighed. 

Når  Skrifterne  er  så  tydelige,  hvordan  kan  så  nogen  ret- 
færdiggøre umoral  og  kalde  den  kærlighed?  Er  sort 
hvidt?  Er  ondt  godt?  Er  renhed  smuds? 

Er  ondt  godt? 

Idet  jeg  så  den  unge  mand  lige  i  øjnene,  sagde  jeg:  „Nej, 
min  dreng,  du  gav  ikke  udtryk  for  kærlighed,  da  du  stjal 
hendes  dyd." 
Og  til   hende  sagde  jeg:    „Der  var  ikke  virkelig   kærlig- 


hed i  dit  hjerte,  da  du  berøvede  ham  hans  kyskhed.  Det 
var  begær,  der  førte  jer  sammen  i  denne  den  mest  al- 
vorlige af  alle  handlinger,  næst  efter  mord.  Paulus  sagde: 
.Kærligheden  gør  ikke  næsten  noget  ondt'."  (Rom. 
13:10.) 

Jeg  fortsatte:  „Hvis  man  virkelig  elsker  hinanden,  vil  man 
hellere  dø  for  den  anden  end  skade  ham.  I  nydelsens 
time  skubbes  den  rene  kærlighed  ud  ad  den  ene  dør, 
medens  begæret  sniger  sig  ind  ad  den  anden.  Når  de 
ugifte  giver  efter  for  begæret,  som  fører  til  intimitet  og 
eftergivelse,  har  de  tilladt  legemet  at  herske  og  har  lagt 
ånden  i  lænker.  Det  er  utænkeligt,  at  nogen  skulle 
kunne  kalde  dette  for  kærlighed.  I  har  ignoreret  det  fak- 
tum, at  ingen  situationer  eller  handlinger,  hvori  nydelsen 
eller  tilfredsstillelsen  slutter  med  aktens  ophør,  nogen 
sinde  har  resulteret  i  stærke  folkeslag  eller  har  opbygget 
vældige  riger." 

På  grund  af  den  udbredte  tolerance  over  for  promiskuitet 
(kønsliv  i  flæng),  er  denne  verden  i  alvorlig  fare.  Når  det 
onde  bringes  i  vanry,  forbydes  og  straffes,  vil  verden 
stadig  have  en  chance.  Men  når  tolerancen  over  for  synd 
øges,  er  udsigterne  triste,  og  vi  er  tilbage  i  Sodomas  og 
Gomorras  dage. 

For  at  Kirkens  standpunkt  med  hensyn  til  moralen  kan 
forstås,  erklærer  vi  bestemt  og  ufravigeligt,  at  dyden 
ikke  er  en  udvortes  klædning  —  falmet,  gammeldags  og 
luvslidt.  Gud  er  den  samme  i  går,  i  dag  og  til  evig  tid, 
og  Hans  pagter  og  lærdomme  er  uforanderlige.  Når  solen 
bliver  kold  og  stjernerne  holder  op  med  at  skinne,  vil 
kyskhedens  lov  stadig  være  i  kraft  i  Guds  verden  og  i 
Herrens  Kirke.  De  gamle  værdier  opretholdes  ikke  af 
Kirken,  fordi  de  er  gamle,  men  snarere  fordi  de  gennem 
tiderne  har  vist  sig  at  være  de  rette. 

Hvordan  ville  verden  være? 

„Hvordan  ville  verden  være,"  spurgte  jeg  disse  unge 
mennesker,  „hvis  det  var  i  orden  med  dette  kætteri  af 
før-ægteskabelig  seksuel  løsagtighed  og  påstået  fri  kær- 
lighed?" Verden,  som  allerede  er  syg,  ville  dø.  Vi  taler 
ikke  mere  om  en  sexfri  verden  end  vi  taler  om  en  sex- 
fyldt  verden,  for  en  sexfri  civilisation  ville  uddø  i  løbet 
af  én  generation,  hvis  denne  i  det  hele  taget  kunne  blive 
født.  En  sexfyldt  vil  dø  af  sin  egen  råddenskab,  når  den  i 
sin  ugudelighed  er  moden  dertil.  Inden  for  et  rigtigt 
ægteskab  godkendes  et  rent  seksualliv.  Der  er  en  tid  og 
en  bestemmelse  for  alt,  hvad  der  har  værdi.  I  fordums 
tid  kunne  en  by  eller  en  civilisation  opløses,  uden  at  det 
havde  alvorlig  indvirkning  på  andre  dele  af  verden;  men 
i  vore  dage  har  forbindelses-  og  transportmidlerne  gjort 
hele  verden  til  ét  stort  samfund. 

De,  som  er  forkæmpere  for  seksualliv  uden  for  det  lov- 
ligt indgåede  ægteskab,  gør  mennesket  til  en  ting,  der 
kan  bruges,  en  ting,  der  skal  udnyttes;  de  gør  ham  eller 
hende  til  en  ting,  der  kan  byttes,  udnyttes,  opbruges  — 
og  derefter  blive  smidt  ud. 

Og  når  vi  bliver  stillet  for  den  store  Dommer  i  retfærdig- 
hedens skranke,  skal  vi  da  stå  for  Ham  som  en  ting  eller 
som  et  menneske,  som  et  fordærvet  legeme  af  kød  og 
sanselige   handlinger,    eller  som   en   søn   eller  datter  af 

Gud,  der  kan  stå  fri  og  frank  og  værdig?  Og  når  vi  skal 
besvare  de  livsvigtige  spørgsmål,  vil  vi  da  kunne  sige: 
„Jeg  byggede  op,  jeg  rev  ikke  ned;  jeg  opløftede,  jeg 
trak  ikke  ned;  jeg  voksede,  jeg  visnede  ikke;  jeg  hjalp 
andre  til  at  vokse,  jeg  hindrede  ikke  deres  vækst;  jeg 
hjalp,  jeg  hæmmede  ikke  andre;  jeg  elskede  inderligt 
og  saligt,  jeg  begærede  ikke  indtil  udnyttelse  til  skade 
for  en  anden?" 

Og  det  spørgsmål,  som  virkelig  opstår  er  dette:  Vil  vi 
stå  for  den  store  Dommer  og  være  stolte,  eller  vil  vi 
skamme  os?  Vil  vi  føle  os  trygge  eller  skuffede?  Og 
ingen  normal  ung  eller  voksen,  som  har  modtaget  den 
Helligånd,  kan  med  god  samvittighed  påstå,  at  han  ikke 
vidste,  at  alt  dette  var  overtrædelse. 

Ægteskabet  er  evigt 

At  være  uvillig  til  at  påtage  sig  ansvar  er  fejt,  illoyalt. 
Ægteskabet  gælder  for  tid  og  evighed.  Utugt  og  alle  an- 
dre afvigelser  er  for  idag,  for  øjeblikket,  for  „nu'et". 
Ægteskab  giver  liv.  Utugt  fører  til  død.  Før-ægteskabeligt 
seksualliv  lover  noget,  som  det  umuligt  kan  holde  eller 
levere.  Afvisning  bliver  ofte  resultatet,  når  det  driver 
sine  deltagere  ned  langs  den  lange  række  af  ønskede 
gentagelser. 

Vi  lever  i  en  uproduktiv  tidsalder  —  en  tid,  hvor  de  unge 
vender  sig  til  sex  for  at  flygte  fra  ensomhed,  skuffelse, 
utryghed  og  mangel  på  interesser.  „Hvad  skal  vi  bestil- 
le!" klager  ungdommen.  De  er  ikke  meget  interesserede 
i  at  læse,  eller  i  at  være  sammen  med  familien,  til  ung- 
domsfester eller  -baller.  De  vil  have  noget  mere  spæn- 
dende. De  er  for  længe  siden  holdt  op  med  at  lave  de- 
res egen  underholdning,  der  kunne  blive  lige  så  ren  og 
værdig,  som  de  ønskede  at  gøre  den.  Så  i  dag  ser  de 
fjernsyn  og  går  i  biografen  eller  i  de  såkaldte  „lastens 
huler",  hvor  de  overfodres  med  sex.  Pastor  Lawrence 
Lowell  Grumann  siger: 

Det  er  i  sandhed  en  løjerlig  moral,  der  forklejner  sex  og 
indskrænker  menneskene  til  at  være  nydelsessyge  un- 
dermålere, for  hvis  sex  er  noget  godt,  ligesom  det  er 
godt  at  spise  og  sove,  så  har  den  også  visse  begræns- 
ninger og  en  passende  opgave,  og  den  opgave  ligger  in- 
den for  ægteskabet. 

Den  seksuelle  akt  bør  være  en  klar  anerkendelse  af  den 
anden  —  et  absolut  løfte  til  ham,  og  det  betyder  noget 
permanent,  og  det  permanente  betyder  ægteskab. 
Hvis  du  elsker  et  andet  menneske  fuldt  og  helt,  usel-' 
visk,  så  respektér  det  menneskens  seksualliv  ved  at 
værne  ham  med  ægteskab.  Når  vi  benytter  os  af  andre 
og  lader  os  benytte,  svigter  vi  som  mennesker  og  som 
sønner  af  Gud. 

Hvad  er  kærlighed? 

Mange  mennesker  forestiller  sig  kærlighed  som  ren  og 
skær  fysisk  tiltrækning,  og  de  taler  af  og  til  om  at  „blive 
forelsket"  og  „kærlighed  ved  første  blik."  Man  kan  godt 
umiddelbart  føle  sig  tiltrukket  af  et  andet  menneske, 
men  kærlighed  er  langt  mere  end  fysisk  tiltrækning.  Den 
er  dyb,  altfavnende  og  omfattende.  Fysisk  tiltrækning  er 


kun  en  af  dens  mange  sider;  men  der  skal  være  tro  og 
tillid,  forståelse  og  fællesskab.  Der  skal  være  fælles 
idealer  og  standarder.  Der  skal  være  dyb  hengivenhed 
og  kammeratskab. 

Kærlighed  er  renhed  og  udvikling,  offer  og  uselviskhed. 
Den  slags  kærlighed  trættes  aldrig,  den  aftager  ikke, 
men  den  er  lige  levende  under  sygdom  og  sorg,  fattig- 
dom og  savn,  opnåede  resultater  og  skuffelser,  tid  og 
evighed.  For  at  kærligheden  skal  kunne  vedblive,  må 
der  bestandig  ske  en  forøgelse  af  tilliden  og  forståelsen, 
af  hyppige  og  oprigtige  udtryk  for  påskønnelse  og  tak- 
nemmelighed. Man  må  glemme  sig  selv  og  vise  en  kon- 
stant interesse  for  den  anden. 

I  mange  år  så  jeg  en  stærk  mand  bære  sin  spinkle,  ud- 
tærede, af  leddegigt  plagede  hustru  til  møder,  og  hvor- 
hen hun  ønskede  det.  Der  kunne  ikke  være  nogen  sek- 
suel forbindelse  mellem  dem.  Her  var  et  bevis  på  usel- 
visk kærlighed.  Sådan  noget  tror  jeg  er  ren  kærlighed. 
Jeg  så  en  god  kvinde  sørge  for  sin  mand  i  mange  år, 
fordi  han  blev  ringere  og  ringere  af  muskelsvind.  Hun 
opvartede  ham  i  alle  ender  og  kanter,  nat  og  dag,  da  alt, 
hvad  han  kunne  gøre,  var  at  blinke  til  hende  som  tak. 
Jeg  tror  det  var  kærlighed. 

Jeg  kendte  en  kvinde,  som  bar  sin  lille,  handicappede 
datter,  indtil  barnet  blev  for  tungt  at  bære,  så  kørte  hun 
hende  i  rullestol  de  følgende  år,  indtil  barnet  døde.  Det 
hæmmede  barn  kunne  aldrig  udtrykke  sin  taknemmelighed. 
For  mig  ser  det  ud,  som  det  var  kærlighed.  En  anden 
moder  besøgte  regelmæssigt  sin  søn,  som  var  i  fængsel. 
Hun  kunne  intet  få  fra  ham.  Hun  gav  meget  —  alt,  hvad 
hun  havde. 

Hvis  nogen  mener,  at  tilfældig  flirt  er  en  demonstration 
af  kærlighed,  så  lad  ham  spørge  sig  selv:  „Hvis  dette 
smukke  legeme,  som  jeg  har  misbrugt,  pludselig  blev 
vanskabt  eller  lammet,  ville  jeg  så  reagere,  som  jeg  gør 
nu?  Hvis  dette  yndige  ansigt  blev  vansiret  af  flammer, 
eller  dette  legeme,  som  jeg  har  benyttet  mig  af,  plud- 
selig blev  stift,  eller  denne  livlige  sjæl,  som  jeg  har 
beundret,  pludselig  blev  helt  tom,  ville  jeg  da  være  lige 
så  fyrig  en  elsker?  Hvis  min  elskede  pludselig  blev  senil 
eller  symptomer  derpå  begyndte  at  vise  sig,  hvordan  ville 
jeg  så  være  indstillet?  „Svarene  på  disse  spørgsmål 
kunne  sætte  en  på  prøve,  om  man  virkelig  er  forelsket, 
eller  om  det  kun  er  den  fysiske  tiltrækning,  der  indby- 
der til  upassende,  fysisk  kontakt.  Den  unge  mand,  der 
beskytter  sin  elskede  mod  al  brug  eller  misbrug,  imod 
forhånelse  og  vanære  både  fra  hans  egen  og  fra  andres 
side,  giver  sikkert  udtryk  for  sand  kærlighed. 
Umoral  fører  almindeligvis  en  dyb  og  varig  skyldfølelse 
med  sig.  Dette  er  en  faktor,  man  ikke  må  overse.  Disse 
uløste  skyldkomplekser  danner  grundlag  for  sindssyge, 
for  det  stigende  antal  selvmord,  for  hele  vrimlen  af  for- 
vrængte  personligheder,  for  de  sår,  der  vansirer  eller 
udsletter  enkeltpersoner  eller  hele  familier. 

„I  skal  gifte  jer" 

Det  unge  par  sad  stadig  foran  mig.  De  talte  om  mulig- 
heden af  fremtidigt  ægteskab,  tilsyneladende  for  at  gøre 
indtryk  på  mig,  og  de  blev  lidt  forskrækket,  da  jeg  meget 

bestemt  sagde  til  dem:    „I  skal  gifte  jer  —  og  det  om- 
gående." Og  jeg  citerede  dette  skriftsted: 
Når  en  mand  forfører  en  jomfru,  der  ikke  er  trolovet,  og 
ligger    hos    hende,    skal    han    udrede    brudesummen    for 
hende  og  tage  hende  til  hustru.  (2.  Mos.  22:16.) 
Og  en  anden  udtalelse  fra  Moses: 

Når  en  mand  træffer  en  jomfru,  der  ikke  er  trolovet,  og 
tiltvinger  sig  samleje  med  hende,  og  de  gribes  på  fersk 
gerning  .  .  .  skal  han  tage  hende  til  ægte,  fordi  han  kræn- 
kede hende;  og  han  har  ikke  ret  til  at  skille  sig  fra  hen- 
de, så  længe  hen  lever.  (5.  Mos.  22:28-29.) 
De  blev  nærmest  rædselsslagne  ved  forslaget  om  om- 
gående ægteskab,  og  han  protesterede:  „Jamen,  vi  kan 
da  ikke  gifte  os.  Vi  er  slet  ikke  færdig  til  at  gifte  os,  vi 
har  jo  ikke  fået  vor  uddannelse  endnu.  Vi  har  ikke  noget 
erhverv.  Vi  er  slet  ikke  parat  til  at  danne  et  hjem." 
Men  så  spurgte  jeg,  lige  så  venligt,  jeg  overhovedet 
kunne:  „Hvorfor  styrtede  I  jer  så  ind  i  denne  situation? 
Hvorfor  udførte  I  den  handling,  der  kunne  gøre  jer  til 
forældre?  Hvorfor  indlod  I  jer  i  sådanne  forbindelser, 
der  kræver  et  hjem,  et  erhverv,  en  stilling?  Jeres  uan- 
svarlige handling  klassificerer  jer  som  højest  umodne.  I 
kender  ikke  betydningen  af  at  påtage  sig  ansvar,  men  I 
har  forhastet  jer  med  at  spille  voksne.  Nu  må  I  bære 
jeres  ansvar  så  godt,  I  kan. 

For  at  kunne  leve  med  sig  selv  må  folk,  som  overtræder, 
vælge  den  ene  eller  den  anden  af  to  muligheder.  Den 
ene  er  at  dulme  samvittigheden  og  overfølsomheden  og 
fortsætte  med  overtrædelsen;  den  anden  er  at  lade  an- 
geren føre  til  fuldstændig  erkendelse,  omvendelse  og 
tilsidst  tilgivelse." 

Overtræderens  vej  er  tornefuld 

Ingen  kan  nogen  sinde  få  tilgivelse  for  en  overtrædelse, 
før  der  er  sket  en  omvendelse,  og  man  har  ikke  om- 
vendt sig,  før  man  har  blottet  sin  sjæl  og  indrømmet 
sine  hensigter  og  svagheder  uden  undskyldninger  eller 
forklaringer.  Når  man  har  indrømmet,  at  ens  synd  er  net- 
op så  stor,  som  den  virkelig  er,  så  er  man  klar  til  at 
begynde  at  omvende  sig;  alle  andre  elementer  af  om- 
vendelsen er  af  mindre  værdi,  indtil  erkendelsen  fore- 
ligger totalt.  Så  kan  omvendelsen  udvikle  sig  og  tilgivel- 
sen til  sidst  opnås. 

Overtræderens  vej  er  hård,  vanskelig,  lang  og  tornefuld. 
Men  Herren  har  lovet,  at  for  alle  de  synder  og  fejltrin, 
der  ligger  udenfor  de  nævnte  utilgivelige  synder,  findes 
der  tilgivelse.  Men  det  tager  som  regel  længere  tid  at 
klatre  tilbage  op  ad  den  stejle  bakke,  end  det  gjorde  at 
glide  ned  ad  den.  Og  det  er  ofte  meget  mere  vanske- 
ligt. 

Når  en  fuldstændig  selverkendelse  har  bevæget  en  til 
at  begynde  et  nyt  liv,  når  ens  bønner  er  blevet  mange- 
doblet, når  fasten  i  ydmyghed  er  blevet  forstærket,  og 
gråden  er  blevet  helliget,  så  begynder  omvendelsen  at 
udvikle  sig,  og  så  kan  tilgivelsen  endelig  opnås.  En  vig- 
tig tanke,  som  ingen  må  overse,  er  profeten  Amuleks 
udtalelse: 

Og  jeg  siger  atter  til  jer,  at  han  ikke  kan  frelse  dem  i 
deres  synder  ...  og  han  har  sagt,  at  intet  urent  kan  arve 


Himmeriges  Rige;  hvorledes  kan  I  da  blive  frelst,  uden 
at  I  arver  Himmeriges  Rige?  Derfor  kan  I  ikke  blive  frelst 
i  jeres  synder  (Alma  11:37.) 

Men  til  dem,  som  har  brudt  kyskhedens  lov,  og  som  har 
rettet  sig  efter  ovenstående,  er  der  et  løfte  om  tilgivelse; 
og  Herren  pålægger  lederne  i  sin  Kirke,  at  når  de  pågæl- 
dende har  omvendt  sig  totalt,  „skal  I  tilgive  dem." 
Se,  den,  der  omvender  sig  fra  sine  synder,  ham  er  de 
forladt,  og  jeg,  Herren,  kommer  dem  ikke  i  hu.  Heraf  kan 
I  vide,  om  et  menneske  omvender  sig  fra  sine  synder: 
Se,  han  vil  bekende  dem  og  aflægge  dem.  (Lære  og 
Pagter  58:42-43.) 

Basunens  toner 

„Eller  hvis  en  basun  giver  utydelig  lyd,  hvem  vil  så  gøre 
sig  rede  til  kamp?"   (1.  Kor.   14:8.) 

Jeg  tror,  at  Zions  ungdom  ønsker  at  høre  basunens 
klare  og  umiskendelige  lyd,  og  det  er  mit  håb,  at  jeg 
kan  spille  melodien  med  nøjagtighed  og  præcision,  så- 
ledes at  intet  ærligt  menneske  nogensinde  vil  føle  sig 
usikker. 

En  tvesindet  mand  er  ustadig  på  alle  sine  veje  .  .  .  Salig 
den  mand,  som  holder  ud  i  prøvelse;  thi  når  han  har 
stået  sin  prøve,  skal  han  få  den  livets  sejrskrans,  som 
Gud  har  lovet  dem,  der  elsker  ham. 
Ingen  må  sige,  når  han  bliver  fristet:  „Jeg  fristes  af  Gud"; 
thi  Gud  kan  ikke  fristes  af  noget  ondt,  og  selv  frister  han 
ingen;  men  enhver  fristes,  når  han  drages  og  lokkes  af 
sit  eget  begær;  derefter,  når  begæret  har  undfanget, 
føder  det  synd,  og  når  synden  er  fuldvoksen,  avler  den 
død.  Far  ikke  vild,  mine  elskede  brødre!  (Jakobs  Brev 
1:8-12-16.) 

Far  ikke  vild!  hverken  utugtige  eller  .  .  .  ægteskabsbry- 
dere  eller  de,  der  lader  sig  bruge  til  unaturlig  utugt, 
eller  de,  der  øver  den  .  .  .  skal  arve  Guds  Rige.  (1.  Kor. 
6:9-10.) 

Mennesket  er  skabt  i  Guds  billede.  Han  er  en  gud  i  sin 
vorden.  Han  har  Guddommens  spirer  i  sig,  og  han  kan, 
hvis  han  er  normal,  tage  sig  selv  i  nakken  og  bogsta- 
velig talt  bevæge  sig  fra  det  sted,  hvor  han  er,  derhen, 
hvor  han  ved,  han  skal  være. 

„Vær  vise  i  jeres  prøvelses  dage,  affør  jer  al  urenhed; 
bed  ikke  om  noget,  som  I  vil  fortære  i  vellyst,  men  bed 
med  urokkelig  fasthed,  at  I  ikke  falder  i  fristelse,  men 
at  I  må  tjene  den  sande  og  levende  Gud."  (Mormon 
9:28.)  O 


Uenighed  -  og  lykke  i  hjemmet 

AF  RICHARD  L.  EVANS 

En  meget  vigtig  ting  for  glæde  ved  livet  er,  at  der  er  harmoni  og  lykke  i 
hjemmet.  Og  dette  afhænger  trods  alt  af  venlighed  og  karakter  —  og  ganske 
almindelig  sund  fornuft.  Hvorfor,  åh  hvorfor  lader  mennesker,  som  lever  i 
dette  livets  tættest  knyttede  forhold,  uenighed  og  misforståelser  ødelægge 
hjemmets  fred  og  lykke?  „En  slags  uenighed  klarer  luften  ligesom  et  godt 
kraftigt  tordenvejr,"  skrev  Dorothy  Walworth.  „En  anden  slags  uenighed  . .  . 
efterlader  uhyggelige  ar  og  bitterhed,  som  eventuelt  kan  ødelægge  et  ægte- 
skab ...  Da  Cæsar  krydsede  Rubicon,  kunne  han  ikke  vende  tilbage  og  få 
alting,  som  det  havde  været  tidligere  .  .  .  Hvis  du  i  skænderier  siger  ting  .  . . 
og  viser  en  djævelsk  evne  til  at  bruge  netop  de  ord,  som  sårer  mest,  hvis 
du  ubarmhjertigt  rager  op  i  alle  tidligere  fejltagelser  og  ubesindigt  ødelæg- 
ger selv  de  lykkeligste  af  dine  minder,  kan  du  ikke  gå  samme  vej  tilbage  og 
få  dit  ægteskab  nøjagtig,  som  det  har  været  tidligere  .  . .  Hverken  mand  eller 
kone  bør  tage  de  ting,  der  bliver  sagt  efter  en  udmattende  dag,  for  alvorligt 
.  . .  Når  man  er  træt  eller  spændt  eller  ilde  tilpas  .  . .  vær  venlig.  Nu  om  stun- 
der har  vi  alle  noget  bedre  at  få  tiden  til  at  gå  med  end  at  kæmpe  med  dem, 
vi  holder  af . . .  Forsøg  ikke  at  vinde  en  diskussion  bare  for  at  vinde.  Din 
mand  eller  kone  er  ikke  din  rival,  det  er  ikke  en,  som  du  må  vinde  en  luset 
sejr  over.  Uenighed  bør  altid  bringes  ud  af  verden.  Det  bør  ikke  være 
sådan,  at  to  mennesker  går  og  surmuler  i  flere  dage  ...  En  eller  anden  burde 
sige:  Jeg  er  ked  af  det."  Vær  ikke  for  stolt  til  at  sige,  at  du  er  ked  af  det 
. .  .  Stolthed  er  for  dyr . . .  Insister  ikke  på  altid  at  have  ret .  .  .  Et  sidste  ord 
til  advarsel.  Hold  jeres  skænderier  for  jer  selv.  Offentlige  udbrud  er  det 
værste,  der  kan  ske.  Der  er  kun  ét  middel  mod  dette:  —  hold  mund!"*  Når 
alt  kommer  til  alt  er  det  et  spørgsmål  om  karakter,  belevenhed  og  sund  for- 
nuft. Vær  ikke  bange  for  at  sige,  at  du  er  ked  af  det.  Og  når  en  eller  anden 
siger  dette  i  oprigtighed,  så  accepter  det.  Lad  ikke  stolthed,  hårdnakkethed 
eller  dumhed  ødelægge  hjemmets  fred  og  lykke. 

*  Dorothy  Walworth,  „Don't  Be  Afraid  to  Say  You're  Sorry,"  Good  Housekeeping,  April  1942.  Q 


